open-index/open-wikipedia-markdown huggingface dataset:
దర్శకుడు

దర్శకుడు అనగా ఛలనచిత్రానికి మార్గనిర్దేశకుడు. చలనచిత్రానికి సంబంధించి అన్ని శాఖలను సమన్వయపరిచీ సమర్ధవంతంగా ఆయా శాఖల నుండి తనకు కావలసిన విధముగా వారి వారి సామర్ధ్యన్ని ఉపయోగించుకుని తన ఆలొచనలకు ప్రాణం పోసి, తెరపైకి ఒక దృశ్యంగామలచే వ్యక్తిని దర్శకుడు అని సంభొధిస్తారు.

## భాద్యతలు
ఒక చిత్ర దర్శకుడి పని ఏమిటంటే, స్క్రీన్‌ప్లేను పూర్తిగా రూపొందించిన చిత్రంగా అనువదించడానికి ఒక మార్గాన్ని ఊహించడం, ఆపై ఈ దృష్టిని గ్రహించడం.  దీని కోసం, వారు చిత్ర నిర్మాణం యొక్క కళాత్మక, సాంకేతిక అంశాలను పర్యవేక్షిస్తారు.  దీని అర్థం చిత్ర బృందాన్ని వారి చిత్రం యొక్క దృష్టిని సాధించే విధంగా నిర్వహించడం, నటులతో కమ్యూనికేట్ చేయడం.  దీనికి సమూహ నాయకత్వ నైపుణ్యాలు అవసరం, అలాగే చిత్ర సెట్ యొక్క ఒత్తిడితో కూడిన, వేగవంతమైన వాతావరణంలో కూడా ఏక దృష్టిని కొనసాగించే సామర్థ్యం అవసరం. అంతేకాకుండా, షాట్‌లను ఫ్రేమ్ చేయడానికి మరియు తారాగణం మరియు సిబ్బందికి ఖచ్చితమైన అభిప్రాయాన్ని ఇవ్వడానికి కళాత్మక దృష్టి అవసరం,  అందువల్ల, అద్భుతమైన కమ్యూనికేషన్ నైపుణ్యాలు తప్పనిసరి.

## మూలాలు

వర్గం:వృత్తులు
వర్గం:సినిమా
మాదాపూర్

**మాదాపూర్,** తెలంగాణ రాష్ట్రం, రంగారెడ్డి జిల్లా, శేరిలింగంపల్లి మండలంలోని గ్రామం.

## జిల్లాల పునర్వ్యవస్థీకరణలో
2016 అక్టోబరు 11న చేసిన తెలంగాణ జిల్లాల పునర్వ్యవస్థీకరణకు  ముందు ఈ గ్రామం పాత రంగారెడ్డి జిల్లాలోని ఇదే మండలంలో ఉండేది.thumb|హైటెక్ సిటీ,మాదాపూర్
ఐటీకి కేరాఫ్‌ అడ్రస్‌ **మాదాపూర్‌**. హైటెక్‌ సిటీతో పాటు పేరెన్నికగన్న ఐటీ కంపెనీలు, స్టార్‌హోటల్స్‌, హాస్పిటల్స్‌లు ఎన్నో మాదాపూర్‌లో ఉన్నాయి. ఐటీ, బీపీఓ హబ్‌గా ఉంది.రియాల్టీ ఇండస్ట్రీకి కనకవర్షం కురిపిస్తోంది. మన రాష్ట్రంలో ఇన్ఫర్మేషన్‌ టెక్నాలజీకి నిలయమైన సైబర్‌ టవర్స్‌ మాదాపూర్‌కే తలమానికం. అంతర్జాతీయ సదస్సులకు వేదికైన హైటెక్స్‌ మాదాపూర్‌కు గుండెకాయలాంటిది. కళానైపుణ్యాలను మెరుగుదిద్దే శిల్పకళావేదికా ఈ ప్రాంతంలోనే ఉంది. ఐటీ, బీపీఓ దిగ్గజాలైన టీసీఎస్‌, మహీంద్రాసత్యం, పట్నీకంప్యూటర్స్‌, గూగుల్‌ ఇండియా, విప్రో, ఎసెంచర్‌, ఇన్ఫోటెక్‌, వ్యాల్యూ ల్యాబ్స్‌ కంపెనీలు మాదాపూర్‌ తలరాతనే మార్చేశాయి. అంతర్జాతీయ స్థాయిలో గుర్తింపు రావడంతో ఆసియాలోనే అత్యంత వేగంగా అభివృద్ధి చెందిన ప్రాంతంగా మాదాపూర్‌ను చెప్పొచ్చు.
[thumb|'''[శిల్పారామం (హైదరాబాదు)|శిల్పారామం వద్ద ఋషి ప్రతిరూపం''']]
1990కి ముందు ఓ కుగ్రామంగా ఉన్న మాదాపూర్‌ అంటే రాళ్ళూరప్పలూ,జనసంచారం లేక పిచ్చిమొక్కలు పెరగడంతో ఈ ప్రాంతం ఒక అటవీ ప్రాంతంగా తలపించేది. కనీస మౌలిక సదుపాయాలు కూడా లేకపోవడంతో ఈ ప్రాంతంలో ఉండేందుకు జనం జంకేవారు. దీంతో ఓల్డ్‌ ముంబాయి హైవే పక్కనే ఉన్నప్పటికీ... మాదాపూర్‌కు డిమాండ్‌ అంతంత మాత్రమే.. అయితే హైటెక్‌ సిటీ రాకతో గత రెండు దశాబ్దాల్లో వేగంగా అభివృద్ధి చెంది మాదాపూర్‌ పరిస్థితిని ఒక్కసారిగా మార్చేసింది. అంతకుముందు 20 వేల రూపాయలు కూడా పలకని ఎకరం భూమి... ప్రస్తుతం కోట్ల రూపాయలు పలుకుతోంది.

ఐటీ రంగం ఈ ప్రాంతంలో ఎంత వేగంగా విస్తరించిందో అంతకు ఎన్నోరెట్లు రియల్‌ ఎస్టేట్‌ రంగం వృద్ధి చెందింది. మౌలిక సదుపాయాలు ఒక్కసారిగా మెరుగవ్వడం, ప్రతిష్ఠాత్మక ప్రాజెక్ట్స్‌, హోటల్స్‌, ఐటీ కంపెనీస్‌ ఇలా ఒక్కటేమిటి... ప్రతి ఒక్క రంగం చూపు మాదాపూర్‌పైనే పడింది. ఎన్ని కోట్ల రూపాయలైనే గుమ్మరించి... ఇక్కడ స్థలం కొనుక్కోవడానికి అనేక సంస్థలు ఆసక్తిచూపుతున్నాయి. దీంతో ఈ ప్రాంతంలో రిటైల్‌ భూమ్‌ ఒక్కసారిగా పెరిగింది.

దేశవ్యాప్తంగా రియాల్టీ రంగం నెమ్మదించినప్పటికీ... నా రూటే సెపరేట్‌ అన్నట్టుగా ఉంది మాదాపూర్‌ పరిస్థితి. డిమాండ్‌ అధికంగా ఉండటంతో రియాల్టీ స్లో డౌన్‌ మంత్రం మాదాపూర్‌పై పనిచేయలేదు సరికదా డిమాండ్‌ను మరింత పెంచింది. ప్రస్తుతం రియల్‌ ఎస్టేట్‌ వెంచర్స్‌లో ప్లాట్స్‌ హాట్‌ కేకుల్లా అమ్ముడు పోతున్నాయి. ఈ ప్రాంతంలో స్క్వేర్‌ ఫీట్‌ 2 వేల 8 వందల నుంచి 4 వేల రూపాయలు పలుకుతోంది. పేరెన్నిక గన్న ఐటీ సంస్థలు రాంకీ, అపర్ణ, ఏలియన్స్‌, ల్యాంకోలు ఈ ప్రాంతంలో అతిపెద్ద ప్రాజెక్ట్‌లను, విలాసవంతమైన గృహాలను నిర్మిస్తున్నాయి. నిర్మాణం సమయంలోనే ఈ ప్రాజెక్ట్‌లోని మెజార్టీ ప్లాట్స్‌ బుక్‌ అవుతున్నాయి.

ప్రజా రవాణా వ్యవస్థ మెరుగ్గా ఉండటంతో మాదాపూర్‌కు డిమాండ్‌ అధికంగా ఉంది. ఎంఎంటీసీ ట్రైన్స్‌ అందుబాటులో ఉండటం... తాజాగా మైట్రోరైల్‌ ప్రాజెక్ట్‌ నిర్మాణంలో ఉండటంతో ట్రాన్స్‌పోర్ట్‌, ఇన్‌ఫ్రా రంగం ఎంతో పటిష్ఠంగా ఉంది. అలాగే ఇన్నర్‌, ఔటర్‌ రోడ్లు డెవలప్‌ కావడంతో ఈ ప్రాంతంలో ట్రాఫిక్‌ సమస్య చాలా తక్కువగా ఉంది. దీంతో ఎక్కువ మంది ఈ ప్రాంతంలో ప్లాట్లను కొనుగోలు చేయడానికి ఆసక్తి చూపుతున్నారు.

## రవాణా
ఎర్రగడ్డ నుండి నగరంలోని అన్ని ప్రాంతాలకు వివిధ వాహనాల రవాణా సదుపాయం ఉంది. ఇక్కడ మాదాపూర్‌ మెట్రో స్టేషను కూడా ఉంది.

## మూలాలు

## వెలుపలి లింకులు

వర్గం:హైదరాబాదు పరిసర ప్రాంతాలు
భారతీయ వెయ్యి రూపాయల నోటు

భారతీయ కరెన్సీ యొక్క బ్యాంకునోటు నామవర్గీకరణ (డినామినేషన్) లో **[[వెయ్యి రూపాయల నోటు]]** ఒకటి. మొట్టమొదటి సారి 1954వ సంవత్సరంలో రిజర్వ్ బ్యాంక్ ఆఫ్ ఇండియా వెయ్యి రూపాయల విలువ కలిగిన నోట్లను ప్రవేశపెట్టింది. లెక్కలోనికి రానట్టు వంటి నల్లధనంను నియంత్రించడానికి భారతీయ రిజర్వ్ బ్యాంకు తయారు చేసిన నోట్లలో నామవర్గీకరణ ప్రకారం అత్యధిక విలువ కలిగిన వెయ్యి, ఐదువేలు, పదివేల రూపాయల విలువ కలిగిన నోట్లను 1978 జనవరిలో చలామణి కాకుండా రద్దు చేసింది. త్వరితగతిన ద్రవ్య సప్లయ్ కి అవసరమయిన పెద్దనోట్లను చలామణిలో ఉంచడం ద్వారా ద్రవ్యోల్బణం నుంచి గట్టెకవచ్చని భావించిన భారతీయ రిజర్వ్ బ్యాంకు 2000 సంవత్సరంలో తిరిగి వెయ్యి రూపాయల నోట్లను ప్రవేశపెట్టింది.

## ఇవి కూడా చూడండి

* భారతీయ ఒక రూపాయి నోటు

* భారత రూపాయి నాణేలు

## బయటి లింకులు
వర్గం:కరెన్సీ
వర్గం:భారత ఆర్థిక వ్యవస్థ
భారతీయ ఒక రూపాయి నోటు

300px|right|thumb|వివిధ రకాల ఒక్క రూపాయి నాణేలు
భారతదేశంలో అధికారక మారక ద్రవ్యంగా ఉపయోగించే వివిధ ద్రవ్య నోట్లలో ఒక రూపాయి నోటుకి ఒక ప్రత్యేకత ఉంది. భారతదేశంలో ఉపయోగించే ఒక రూపాయి నోటు మీద తప్పక మిగతా అన్ని ద్రవ్య మారక నోట్లపై రిజర్వ్ బ్యాంక్ ఆఫ్ ఇండియా అని ముద్రించబడి ఉంటే ఒక రూపాయి నోటుపై మాత్రం గవర్నమెంట్ ఆఫ్ ఇండియా అని ముద్రించబడి ఉంటుంది. అలాగే రూపాయి నోటు మీద తప్పక మిగతా నోట్లపై రిజర్వ్ బ్యాంక్ గవర్నర్ సంతకం ఉంటే ఒక రూపాయి నోటు పై సెక్రటరీ, మినిస్ట్రీ ఆఫ్ ఫైనాన్స్ సంతకం ఉంటుంది. రెండు రూపాయలు లేదా అంతకన్నా ఎక్కువ విలువగల కరెన్సీ నోట్లు భారత రిజర్వ్ బ్యాంక్ ఆధీనంలోకి రాగా ఒక రూపాయి నోట్లు భారత ఆర్థిక మంత్రిత్వ శాఖ ఆధీనంలో ఉంటాయి.

## 20 ఏళ్ళ తరువాత 2015 లో మళ్ళీ ముద్రణ
దాదాపు 20 ఏళ్ళ తరువాత 2015 లో భారత ప్రభుత్వం మళ్లీ రూపాయి నోటును ముద్రించి చెలామణిలోకి తీసుకొచ్చింది. 2015లో ముద్రించబడిన ఈ కొత్త నోటుపై కేంద్ర ఆర్థికశాఖ కార్యదర్శి రాజీవ్ మెహ్రిషి సంతకం ఉంటుంది. ఈ నోటును 2015 మార్చి 6 న రాజస్థాన్ లోని నాథ్ ద్వారా వద్ద గల శ్రీనాథ్‌జీ ఆలయంలో విడుదల చేశారు. ఈ నోటుకు వాటర్ మార్క్ సంకేతంగా "సత్యమేవ జయతే" అనే అక్షరాలు లేని అశోక స్తంభాన్ని ఉపయోగించారు. నోటు మధ్యలో అంతరంగా అంకెతో పాటు కుడి వైపున దేవనాగరి లిపిలో ముద్రించబడిన "భారత్" అనే అక్షరాలు పైకి కనిపించవు. ఈ నోటును ప్రధానంగా గులాబి, ఆకుపచ్చ రంగులతో రూపొందించారు. ఈ కొత్త రూపాయి నోటు 110 మైక్రాన్ల మందంతో ఉంటుంది.

## నోటుపై భాషలు
రూపాయి నోటుపై ఒక రూపాయి అని తెలియజేసేలా రూపాయి నోటుకు ఒక వైపున (వెనుకవైపున) ఒక లేబుల్ గా భారతీయ భాషలలోని ముఖ్యమైన భాషలలో "ఒక రూపాయ" అని ముద్రించబడి ఉంటుంది. రూపాయి నోటు ముద్రితమైన తొలినాళ్ళలో "ఒక రూపాయ" అని వివిధ భాషలలో తెలియజేసే ఈ లేబుల్ పై తక్కువ భాషలలో ముద్రితమవగా, 1994 లో ముద్రణ నిలిపి వేసే నాటికి 13 భాషలకు చేరుకుంది.
* రూపాయి నోట్ పై 1994 నాటికి ప్రత్యేక లేబుల్ పై ఒక రూపాయ అని చూపించే భాషలు 13, అయితే ఈ లేబుల్ లో అంతర్జాతీయ భాష అయిన ఇంగ్లీషు కనిపించదు, దీనిలో భారతీయ భాషలు మాత్రమే ఉంటాయి. కానీ మొత్తం మీద చూస్తే ఇంగ్లీషు అక్షరాలలో వ్రాసిన "ONE RUPEE" అనే అక్షరాలే హైలెట్ గా ఉంటాయి. 
* రూపాయి నోటు యొక్క భాషల పలక మీద "ఒక రూపాయ" అని వ్రాయబడిన (వ్రాయబడుతున్న) భారతీయ భాషలు - 1.అస్సామీ, 2.బెంగాలీ, 3.గుజరాతీ, 4.కన్నడ, 5.కాశ్మీరీ, 6.కొంకణి, 7.మలయాళం, 8.మరాఠీ, 9.నేపాలీ, 10.ఒరియా, 11.పంజాబీ, 12.సంస్కృతం, 13.తమిళం, 14.తెలుగు, 15.ఉర్దూ (ఈ భాషలు ఇంగ్లీషు అక్షరమాల అనుసరించి అక్షరక్రమంలో కూర్చబడినవి, వీటిలో కొంకణి, నేపాలీ భాషలు కొత్తగా చేర్చబడుతున్నవి.)

## లోటు బడ్జెట్
కేంద్ర ప్రభుత్వం లోటు బడ్జెట్ లో ఉంటే వెంటనే రూపాయి నోట్లను ముద్రించి లోటు బడ్జెట్ నుంచి గట్టెకడానికి ఈ అధికారాన్ని కల్పించారు.

## ముద్రణా వ్యయం
ఈ నోట్ల యొక్క ముద్రణ వ్యయం రోజురోజుకి పెరిగిపోవడంతో 1994 నుంచి ఈ నోట్ల యొక్క ముద్రణ నిలిచిపోయింది, రూపాయి నోటు యొక్క ప్రాధాన్యత దృష్ట్యా ముద్రణా వ్యయం ఎక్కువగా ఉన్నను 20 ఏళ్ల తర్వాత 2015 లో మళ్లీ ముద్రణ మొదలెట్టారు.

## ఇవి కూడా చూడండి

* భారతీయ వెయ్యి రూపాయల నోటు
* భారత రూపాయి నాణేలు

రూపీ - అనేక దేశాలలో ద్రవ్య కొలమానంగా ఉపయోగించే రూపాయి

## మూలాలు
ఈనాడు దినపత్రిక - 10-03-2015 - (చెలామణీలోకి కొత్త రూపాయి నోటు) 

## బయటి లింకులు

వర్గం:భారతదేశం
వర్గం:కరెన్సీ
సూర్యాస్తమయం

తూర్పున ఉదయించిన సూర్యుడు పడమర వైపుకు పయనించి కనుమరుగయ్యే ముందు సమయాన్ని అనగా సూర్యుడు అస్తమించే ముందు కొద్ది సమయాన్ని సూర్యాస్తమయము అంటారు. సూర్యాస్తమయిన సూర్యుడు మళ్ళీ ఉదయించే వరకు కనిపించడు. సూర్యాస్తమయిన సూర్యుడు మళ్ళీ ఉదయించే వరకు మధ్యగల ఈ కాలాన్ని రాత్రి అంటారు.

సూర్యాస్తమయం, సన్‌డౌన్ అని కూడా పిలుస్తారు, భూమి భ్రమణం కారణంగా హోరిజోన్ క్రింద సూర్యుడు రోజువారీ అదృశ్యం అయ్యేటట్లు కనిపిస్తాడు. సూర్యాస్తమయం భూమధ్యరేఖ నుండి చూస్తే, విషువత్తులలో సూర్యుడు వసంత ఋతువు, శరదృతువు రెండింటిలోనూ పడమర దిశగా ఉంటుంది. మధ్య అక్షాంశాల నుండి చూస్తే, స్థానిక వేసవిలో సూర్యుడు ఉత్తర అర్ధగోళానికి వాయవ్య దిశలో, కానీ దక్షిణ అర్ధగోళానికి నైరుతి దిశగా ఉంటుంది.

భూమధ్యరేఖ నుండి చూస్తే, ఈక్వినాక్స్ సూర్యుడు వసంత ఋతువు, శరదృతువు రెండింటిలోనూ పడమర దిశగా ఉంటుంది. మధ్య అక్షాంశాల నుండి చూస్తే, స్థానిక వేసవి సూర్యుడు ఉత్తర అర్ధగోళానికి వాయవ్య దిశలో, కానీ దక్షిణ అర్ధగోళానికి నైరుతి దిశగా ఉంటుంది.

సూర్యాస్తమయం యొక్క సమయాన్ని ఖగోళశాస్త్రంలో నిర్వచించారు, సూర్యుని పై వక్ర భాగం హోరిజోన్ క్రింద అదృశ్యమైన క్షణం. హోరిజోన్ దగ్గర, వాతావరణ వక్రీభవనం వల్ల సూర్యకాంతి కిరణాలు వక్రీభవనం చెందుతాయి. దీని వల్ల సూర్యాస్తమయం గమనించినప్పుడు రేఖాగణితంగా సూర్య చట్రం అప్పటికే హోరిజోన్ క్రింద ఒక వ్యాసం పరిమాణం క్రింద ఉంటుంది.

సూర్యాస్తమయం సంధ్య సమయానికి భిన్నంగా ఉంటుంది, ఇది మూడు దశలుగా విభజించబడింది, మొదటిది సివిల్ ట్విలైట్, ఇది సూర్యుడు హోరిజోన్ క్రింద అదృశ్యమైన తర్వాత ప్రారంభమవుతుంది. ఇది హోరిజోన్ క్రింద 6 డిగ్రీల వరకు దిగే వరకు కొనసాగుతుంది; రెండవ దశ నాటికల్ ట్విలైట్, హోరిజోన్ క్రింద 6 నుండి 12 డిగ్రీల మధ్య ఉంటుంది; మూడవది ఖగోళ సంధ్య, ఇది సూర్యుడు హోరిజోన్ క్రింద 12 నుండి 18 డిగ్రీల మధ్య ఉన్న కాలం.  సంధ్యాసమయం అనేది ఖగోళ సంధ్య చివరిలో ఉంది. రాత్రికి ముందే సంధ్య చీకటి క్షణం. సూర్యుడు హోరిజోన్ క్రింద 18 డిగ్రీలకి చేరుకున్నప్పుడు, ఇకపై రాత్రి ప్రారంభమవుతుంది. 

*పోలార్ డే* లేదా *పోలార్ నైట్* 24 గంటలు నిరంతరం కొనసాగుతున్నప్పుడు, ఆర్కిటిక్ సర్కిల్ కంటే ఉత్తరాన, అంటార్కిటిక్ సర్కిల్ కంటే దక్షిణాన ఉన్న ప్రదేశాలు సంవత్సరంలో కనీసం ఒక రోజున పూర్తి సూర్యాస్తమయం లేదా సూర్యోదయాన్ని అనుభవించవు.


## మూలాలు

వర్గం:కాలం
సంఖ్యావాచకము

దైనందిన జీవితంలో ప్రతీ విషయం పరిమాణాత్మకంగా చెప్పడం కద్దు. పరిమాణంలో తెలియ చేయడానికి కొలత ఉండాలి. సంఖ్య, కొలమానానికి ఉపయుక్తమయ్యే సాధనం. 
## తెలుగు అరబిక్ సంఖ్యలు
ప్రతి భాషలో సంఖ్యలున్నాయి. అదే విధంగా తెలుగు భాషలో కూడా సంఖ్యలున్నాయి. కాగా, అరబిక్ సంఖ్యలను అంతర్జాతియంగా వాడుతున్నారు. తెలుగు, అరబిక్ సంఖ్యలు క్రింద చూపబడినవి.

## సంఖ్యామానం
భారత విధానంలో సంఖ్యలను ఒకట్లు, పదులు, వేలు, వందలు, పది వేలు, లక్ష, పది లక్షలు, కోట్లు అని చదివతే, అంతర్జాతియ విధానంలో ఒకట్లు, పదులు, వందలు, వేలు, పది వేలు, వంద వేలు, మిలియన్ అని చదువుతారు. వంద వేలు ఒక లక్ష అయితే, వేయి వేలు మిలియన్. పది లక్షలు ఒక మిలియన్. నూరు లక్షలు కోటి లేదా పది మిలియన్లు ఒక కోటి. వేయి మిలియన్లు ఒక బిలియన్. వేయి బిలియన్లు ఒక ట్రిలియన్. తెలుగు సంఖ్యామానం,అంతర్జాతీయ సంఖ్యామానం ఈ క్రింది విధం గా ఉంటాయి. 

వర్గం:సంఖ్యామానాలు
సమగ్ర చిత్రలేఖనం

చిత్రలేఖనం ద్వారా చిత్రించిన చిత్రంలో పొందుపరచాలనుకున్న సమగ్ర విషయాన్ని లేక చూపించాలనుకున్న సమస్త సమాచారాన్ని ఒకే చిత్రంలో అగుపరచడాన్ని లేక చూపించడాన్ని సమగ్ర చిత్రలేఖనం అంటారు. సమగ్ర చిత్రలేఖనాన్ని ఆంగ్లంలో పనోరమ పెయింటింగ్ అంటారు. 
సమగ్ర చిత్రాలు విశాలమైన ప్రాంతంలో ఆవరించి ఉన్న విశేషాన్ని సమూలంగా వీక్షించేందుకు తయారు చేసిన భారీ కళాఖండాలు. ఒక ప్రత్యేకమైన విషయాన్ని తరచుగా ప్రకృతి దృశ్యం, సైనిక యుద్ధం, లేక చారిత్రక సంఘటనలను వంటి చిత్రాలను ఈ సమగ్ర చిత్రాల ద్వారా చిత్రిస్తుంటారు. 19 వ శతాబ్దం నుండి యూరప్, అమెరికా రాష్ట్రాలలో ఈ సమగ్ర చిత్రలేఖనాలకు ప్రత్యేక ప్రాముఖ్యత లభించింది. ఈ చిత్రాలకు అధిక ప్రాధాన్యతనిచ్చి ప్రోత్సహిస్తున్నారని శృంగారభరిత కవిత్వ రచయితల నుంచి తీవ్ర వ్యతిరేకత వ్యక్తమయింది. కొన్ని సమగ్ర చిత్రలేఖనాలు 21 వ శతాబ్దంలో మనుగడ సాగించాయి, ప్రజా ప్రదర్శనలో ఉన్నాయి.

## ఇవి కూడా చూడండి
చిత్ర రచన

సమగ్ర ఛాయాచిత్రం

విశాల దృశ్యం

చిత్రలేఖనం

తైల చిత్రలేఖనం

## బయటి లింకులు

వర్గం:సమగ్ర దృశ్యం
వర్గం:చిత్రలేఖనం
పాత చెరువుకొమ్ముపాలెం

**పాత చెరువుకొమ్ముపాలెం**, పల్నాడు జిల్లా, నూజెండ్ల మండలానికి చెందిన రెవెన్యూయేతర గ్రామం. వినుకొండ పట్టణానికి,16 కి.మీల దూరంలో వుంటుంది.

వర్గం:నూజెండ్ల మండలం లోని రెవిన్యూయేతర గ్రామాలు
సమగ్ర ఛాయాచిత్రం

ఒక ఛాయాచిత్రం (ఫోటో) యొక్క సమగ్ర చిత్రంను లేక విశాల చిత్రంను **సమగ్ర ఛాయాచిత్రం** లేక విశాల ఛాయాచిత్రం అని అంటారు. సమగ్ర ఛాయాచిత్రంను ఆంగ్లంలో పనోరమ ఫోటోగ్రాఫ్ అంటారు. పనోరమ ఆప్షన్ ఉపయోగించి ఫోటో తీసే విధానాన్ని పనోరమ ఫోటోగ్రఫీ అంటారు.

## ఇవి కూడా చూడండి
సమగ్ర చిత్రం

వర్గం:ఫోటోగ్రఫీ
వర్గం:సమగ్ర దృశ్యం
మెగా

**మెగా** అనే పదం గ్రీకు భాష నుండి ఉద్భవించింది. గ్రీకు భాషలో మెగా అనగా గొప్పది అనే అర్ధం వస్తుంది. మెగా అనే పదం మెట్రిక్ వ్యవస్థను సూచిస్తుంది. మెగా యొక్క చిహ్నం M. మెగా అనే M అక్షరం మిలియన్ సంఖ్య 106 లేక 1000000 (number) ను సూచించడాన్ని 1960లో ధ్రువీకరించారు.

## ఉదాహరణలు

* మేగా పిక్సల్స్: డిజిటల్ కెమేరాలో ఒక మిలియన్ పిక్సల్స్ .
* ఒక మెగా టన్ను టి.ఎన్.డి అనగా 4 పెటా  జౌల్స్ శక్తి కి సమానం> 
* మెగా హెర్ట్స్ : రేడియో, టెలివిజన్ ప్రసారాలకోసం విద్యుదయస్కాంత తరంగాల పౌనః పున్యం, 1&nbsp;MHz = 1,000,000&nbsp;Hz.
* మెగా బైట్ : ఒక మిలియన్ బైట్లు (ఎస్.ఐ వ్యవస్థలో) ఒక మెగా బైట్ కు సమానం
* మెగా వాట్ : మెగా వాట్ అనగా మిలియన్ వాట్ల శక్తి. ఈ ప్రమాణాన్ని ఎక్కువగా శక్తి ఉత్పాదక కేంద్రాలలో వాడుతారు.
* మెగాడెత్ : అణు విస్ఫోటనంలో  ఒక మిలియన్ మనుష్యుల మరణాన్ని మెగాడెత్ అని పిలుస్తారు.

దస్త్రం:EC-MHZ (35544183830).jpg|ఇ.సి.మెగా హెర్ట్జ్ విమానం
దస్త్రం:CJE Micro's AMD 586 133MHz PCcard (front).jpg|కంప్యూటర్ మెయిన్ బోర్డ్ - AMD 586 133MHz పి.సి.కార్డు
దస్త్రం:Marine radio transceiver (1.6 to 26 MHz).jpg|మెరైన్ రేడియో ట్రాన్స్సీవర్
దస్త్రం:CASIO Exilim-Hybrid GPS 10x-zoom 14.1-Megapixel.JPG|కెమెరా 14.1 మెగా పిక్సల్ కెమేరా
దస్త్రం:Watford Electronics A3000 1MB RAM (top).jpg|1 మెగా బైట్ ర్యాం 
దస్త్రం:Team-sustain-solar-farm-in-vietnam.jpg|సౌర ఫలకాలు


## ఇవి కూడా చూడండి
పిక్సల్స్

పది లక్షలు

## బాహ్య లంకెలు
భవన నిర్మాణ శాస్త్రం

నివాస యోగ్యమైన నిర్మాణానికి చూడండి వాస్తుశాస్త్రం

**భవన నిర్మాణ శాస్త్రం**ను ఆంగ్లంలో ఆర్కిటెక్చర్ అంటారు. లాటిన్ ఆర్కిటెక్చురా, గ్రీకు భాషలోని ఆర్కిటెకటన్ అనే పదాల నుండి ఆర్కిటెక్చర్ అనే ఆంగ్ల పదం ఉద్భవించింది. ఈ పదాల యొక్క అర్ధం భవన నిర్మాణానికి మూలమైన నిర్మాణకర్త, వడ్రంగి, బేల్దారులను సూచిస్తుంది. భవన నిర్మాణ శాస్త్రంలో నిర్మాణ ప్రణాళిక, రూపకల్పన, నిర్మించడం ఉంటాయి. భవన నిర్మాణానికి కావలసిన సామాగ్రి, నిర్మాణశైలిలో ఉపయోగించాల్సిన సాంస్కృతిక చిహ్నాలు, ఆకట్టుకునేలా కళాకృతులు భవన నిర్మాణ కర్తలు తరుచుగా గ్రహిస్తుంటారు. చరిత్రలో చారిత్రాత్మక కట్టడాలను నిర్మించి ఎల్లప్పుడు గుర్తిండి పోయేలా చారిత్రాత్మక నాగరికతలు చారిత్రక భవన నిర్మాణ విజయానికి నాంది పలికాయి.

## నిర్వచనాలు
భవన నిర్మాణ శాస్త్రం అంటే : 

* భవనాలు మరియు ఇతర భౌతిక నిర్మాణాలను వివరించడానికి ఒక సాధారణ పదం. 
* భవనాలు మరియు (కొన్ని) నిర్మాణేతర నిర్మాణాల రూపకల్పనలో కళ మరియు శాస్త్రం; కొన్నిసార్లు "ఆర్కిటెక్టోనిక్స్" అని పిలుస్తారు. 
* భవనాలు మరియు ఇతర భౌతిక నిర్మాణాల రూపకల్పన మరియు నిర్మాణ పద్ధతి.
* కళ, విజ్ఞానం, సాంకేతికత మరియు మానవత్వంపై జ్ఞానం.
* వాస్తుశిల్పి యొక్క డిజైన్ కార్యాచరణ, స్థూల-స్థాయి (పట్టణ రూపకల్పన, ల్యాండ్‌స్కేప్ ఆర్కిటెక్చర్) నుండి సూక్ష్మ-స్థాయికి (నిర్మాణ వివరాలు మరియు ఫర్నిచర్).
* వాస్తుశిల్పి అభ్యాసం అంటే భవనాలు లేదా నిర్మించిన పరిసరాల రూపకల్పన మరియు నిర్మాణానికి సంబంధించిన వృత్తిపరమైన సేవలను అందించడం లేదా అందించడం.

## ఇవి కూడా చూడండి

* ద్రావిడ నిర్మాణం 
* వాస్తుశిల్పి

## బయటి లింకులు

వర్గం:ఆర్కిటెక్చర్
వర్గం:నిర్మాణం
వికీ లవ్స్ మాన్యుమెంట్స్

right|180px|Logo officiel de Wiki Loves Monuments
**వికీ లవ్స్ మాన్యుమెంట్శ్** (**Wiki Loves Monuments**) ప్రతి సంవత్సరం సెప్టెంబరు నెలలో జరిగే అంతర్జాతీయ ఫోటో కాంపిటీషన్. ఇందులో పాల్గొనే వ్యక్తులు చారిత్రాత్మక కట్టడాలు, స్మారక చిహ్నాల అందమైన చిత్రపటాలను తీసి వికీమీడియా కామన్స్ (:en:Wikimedia Commons) లో చేరుస్తారు. ఈ కార్యక్రమం యొక్క ప్రధాన ఉద్దేశం ఆయా దేశాలలోని చారిత్రాత్మక కట్టాల ప్రాధాన్యతను గుర్తించండం.

ఈ పోటీ మొట్టమొదట నెదర్లాండ్స్ లో 2010 వ సంవత్సరం నిర్వహించబడినది. 2011 లో ఇది ఐరోపా ఖండంలో నిర్వహించబడగా, ఈ సంవత్సరం (2012) ప్రపంచవ్యాప్తంగా 35 దేశాలలో నిర్వహించబడుతున్నది.

## చరిత్ర
thumb|The 35 participating countries in 2012
దీనికి ప్రామాణికమైన "Rijksmonument" (అనగా, "జాతీయ కట్టడం") నెదర్లాండ్స్ లోని చిత్రకారులు డచ్ జాతీయ కట్టడాలపై దృష్టిసారించారు. ఇలాంటి *Rijkmonuments* లో నిర్మాణాత్మకంగాను, సామాన్యమైన అందం, శాస్త్రీయత, సాంస్కృతిక ప్రాముఖ్యత లాంటి విషయాలను కూడా దృష్టిలో ఉంచుకుంటారు. మొదటి పోటీలో ఇలాంటి నిర్మాణాలను 12,500 కన్నా అధికంగా చేర్చడమైనది.

ఈ పోటీ ఘనవిజయం సాధించడంతో ఐరోపా ఖండంలోని 18 దేశాలు 2011 సంవత్సరం పోటీలో పాల్గొన్నాయి. రెండవ సంవత్సరంలోనే సుమారు 170,000 చిత్రాలను పరిరక్షించారు.

2012 సంవత్సరంలో ప్రపంచవ్యాప్తంగా 35 దేశాలు ఈ కార్యక్రమంలో పాల్గొంటున్నాయి.

## కార్యక్రమ వివరాలు
వికీ లవ్స్ మాన్యుమెంట్స్ ఒక విశిష్టమైన పోటీ. ఇది సెప్టెంబరు 1st నుండి సెప్టెంబరు 30th తేదీల మధ్యన జరుగుతుంది. పాల్గొనే పోటీదారులు వారు తీసిన ఫోటోలను నేరుగా వికీమీడియా కామన్స్  లోనికి ఎక్కించాలి. వారు తీసిన పాతవైనా కావచ్చును. కానీ వాటిని కొత్తగా కామన్స్ లోకి చేర్చి తప్పనిసరిగా ఉచిత లైసెన్స్ CC-BY-SA 3.0 క్రింది విడుదల చేయాల్సి ఉంటుంది. ఈ పాల్గొనేందుకు ఫోటోలు చారిత్రాత్మక కట్టడాలు లేదా ప్రదేశాలకు సంబంధించినవిగా ఉండాలి.

## 2012 పోటీ దేశాలు
ఈ క్రింది దేశాలు 2012 సంవత్సరంలో జరిగే వికీ లవ్స్ మాన్యుమెంట్స్ లో పాల్గొంటున్నాయి. 
# అండోరా 
# అమెరికా సంయుక్త రాష్ట్రాలు 
# అర్జెంటీనా 
# ఆస్ట్రియా 
# ఇజ్రాయిల్ 
# ఇటలీ 
# ఉక్రెయిన్
# ఎస్టోనియా 
# కెనడా 
# కెన్యా 
# కెటలోనియా 
# కొలంబియా 
# చిలీ 
# చెక్ రిపబ్లిక్ 
# జర్మనీ 
# బెలారస్ 
# బెల్జియం 
# డెన్మార్క్ 
# దక్షిణ ఆఫ్రికా
# నార్వే 
# పనామా 
# నెదర్లాండ్స్ 
# ఫిలిప్పీన్స్ 
# పోలెండ్ 
# ఫ్రాంస్ 
# భారతదేశం 
# మెక్సికో 
# రొమానియా 
# రష్యా 
# లిచిటెంస్టీన్ 
# లగ్జంబర్గ్ 
# సెర్బియా 
# స్పెయిన్ 
# స్వీడన్
# స్విట్జర్లాండ్ 
# హంగేరి

## మూలాలు

## బయటి లింకులు

* అంతర్జాతీయ అధికారిక వెబ్ సైటు. 

వర్గం:వికీపీడియా సమాజం
వర్గం:ఫోటోగ్రఫీ
గవర్నమెంట్ మ్యూజియం, చెన్నై

గవర్నమెంట్ మ్యూజియం 1851 సంవత్సరం చెన్నైలోని ఎగ్మోర్ ప్రాంతంలో స్థాపించబడింది. భారతదేశంలోని చారిత్రక పురాతన మ్యూజియాలలో రెండవది ఈ మద్రాస్ మ్యూజియం. భారతదేశంలోని చారిత్రక మ్యూజియాలలో మొదటిది కోలకతా లో ఉంది, దీనిని 1814 సంవత్సరంలో స్థాపించారు. దక్షిణ ఆసియాలోని అతిపెద్ద మ్యూజియములలో ఒకటిగా ఈ చెన్నపట్టణం మ్యూజియం ప్రసిద్ధి చెందింది. ముఖ్యంగా ఇందులో ప్రాధాన్యత కలిగిన పురావస్తు, నాణేల సేకరణలు ఉంటాయి. రోమన్ ప్రాచీనకాలం నాటి ప్రాముఖ్యత గల అతిపెద్ద పురాతన వస్తువులను సేకరించారు. వంద సంవత్సరాల పైబడిన అనేక చారిత్రక భవనాలు ఈ ప్రభుత్వ సంగ్రహాలయం ప్రాంగణంలో ఉన్నాయి. ఈ మ్యూజియం ప్రాంగణంలోనే అందరిని బాగా ఆకట్టుకునే వైజ్ఞానిక థియేటర్ ఉంది. ఈ మ్యూజియం పరిసర ప్రాంతంలోనే ప్రస్తుతం నేషనల్ ఆర్ట్ గ్యాలరీ ఉన్నది. దీనిని ఇండో సార్సెనిక్ శైలిలో నిర్మించారు. ఈ భవనం నందు రాజా రవి వర్మ వంటి వారు తయారు చేసిన అరుదైన కళాఖండాలు ఉన్నాయి.

## చచ్చిన కాలేజి, బతికిన కాలేజి
ఈ మ్యూజియం ప్రాంగణంలోని ఒక భవనంలో చనిపోయిన అన్ని జంతువుల శరీరాలను ఇక్కడ భద్ర పరిచారు. ఇక్కడ అన్ని జీవులకు సంబంధించిన కళేబరాలు ఉండటంతో మాట సామెతగా ఈ మ్యూజియంలో ఏముంటాయి బొచ్చు తప్పక అని ఎవరో అన్నారని అప్పుడు నిర్వాహకులు ఒరోరే మన మ్యూజియంలో బొచ్చు లేదే అని అప్పుడు బొచ్చు కూడా ఏర్పాటు చేసారని పెద్దలు చెప్పుతుంటారు. తెలుగువారు అన్ని రకాల చనిపోయిన జంతువుల శరీరాలను భద్ర పరచిన ఈ మ్యూజియాన్ని చచ్చిన కాలేజి అని మద్రాసులోని మరొక ప్రాంతంలో ఉన్న జూపార్కును బతికిన కాలేజి అని చాలా కాలం పాటు ఉపయోగించారు.

## మ్యూజియము దాని ప్రాంగణంలోని పరిసరాల చిత్రమాలిక


File:Government Museum and museum premises, Chennai (YS) 01.jpg|
File:Government Museum and museum premises, Chennai (YS) 02.jpg|
File:Government Museum and museum premises, Chennai (YS) 03.jpg|
File:Government Museum and museum premises, Chennai (YS) 04.jpg|
File:Government Museum and museum premises, Chennai (YS) 05.jpg|
File:Government Museum and museum premises, Chennai (YS) 06.jpg|
File:Government Museum and museum premises, Chennai (YS) 07.jpg|
File:Government Museum and museum premises, Chennai (YS) 08.jpg|
File:Government Museum and museum premises, Chennai (YS) 09.jpg|
File:Government Museum and museum premises, Chennai (YS) 10.jpg|
File:Government Museum and museum premises, Chennai (YS) 11.jpg|
File:Government Museum and museum premises, Chennai (YS) 12.jpg|
File:Government Museum and museum premises, Chennai (YS) 13.jpg|
File:Government Museum and museum premises, Chennai (YS) 14.jpg|


వర్గం:తమిళనాడులోని మ్యూజియములు
మూస

మూసను ఆంగ్లంలో template అంటారు. మూసను ఉపయోగించి ఒకే విధమైన అనేక పేజీలను తొందరగా సృస్టించవచ్చు. మూస ద్వారా అనేక అక్షరాలతో తయరు చేసుకున్న text అనగా వచనాలను వచనాలతో పాటు రేఖాత్మక, కళాత్మక చిత్రాలను రంగులతోటి సులభంగా కావలసినని నమూనాలను తయారు చేసుకోవచ్చు. ఇందుకోసం లోహపు పలకలను, టైపు చేసిన అక్షరాలతో కూడిన మైనపు కాగితాలను, ప్లాస్టిక్ పేపర్లను ఉపయోగిస్తారు. వీటిని స్టెన్సిల్ అంటారు. కావలసిన విధంగా స్టెన్సిల్స్ ను ఉపయోగించి అక్షరాల ఆకృతిని, శైలిని తయారు చేసుకున్న వాటిలో బాగా వచ్చిన మూసను లేక బాగా అభివృద్ధి పరచుకున్న మూసను ఉపయోగించి ప్రాథమికంగా వచ్చినటు రూపం గల రూపం వంటి కచ్చితమైన ప్రతిరూపాలను మళ్ళీ మళ్ళీ కష్టపడకుండా ఒకసారి పడిన కష్టంతోనే మెదట కష్టపడి తయారు చేసుకున్న డిజైన్ లాగానే కావలసినని నమూనాలు తయారు చేసుకోవచ్చు.

## కంప్యూటర్ భాష ద్వారా మూస తయారీ

## వికీపీడియాలో ఉపయోగించే మూసలు

## కంప్యూటర్ సైన్స్, ఇన్ఫర్మేషన్ టెక్నాలజీ

## ఇవి కూడా చూడండి

## బయటి లింకులు
అంతర్జాతీయ ఉపాధ్యాయుల దినోత్సవం

**ప్రపంచ ఉపాధ్యాయుల దినోత్సవం,** ప్రపంచ వ్యాప్తంగా ప్రతి సంవత్సరం అక్టోబరు 5న ఉపాధ్యాయులు విద్యార్థుల సమక్షంలో విద్యాలయాలలో వేడుకగా నిర్వహిస్తారు. ప్రపంచ ఉపాధ్యాయుల దినోత్సవాన్ని 1994వ సంవత్సరం నుండి అక్టోబరు 5 నుండి జరుపుచున్నారు.

## చరిత్ర
అంతర్జాతీయ విద్యా వైజ్ఞానిక సాంస్కృతిక సంస్థ (యునెస్కో) 1966 సెప్టెంబర్‌ 21 నుండి 15 రోజుల పాటు పారిస్‌లో ఉపాధ్యాయుల పరిస్థితిపై ప్రత్యేకంగా అంతర్జాతీయ సదస్సు నిర్వహించింది. అనేక దేశాలు, ఐక్యరాజ్యసమితి, అంతర్జాతీయ కార్మిక సంస్థ, వివిధ ప్రభుత్వేతర సంస్థల ప్రతినిధులు పాల్గొన్న ఆ సదస్సు ఉపాధ్యాయుల హోదా పెంచడానికి వారి హక్కులు, బాధ్యతలకు సంబంధించి కొన్ని నిర్దిష్ట సిఫారసులతో సమగ్రమైన పత్రాన్ని ఆమోదించింది. 'స్టేటస్‌ ఆఫ్‌ ది టీచర్స్‌' పత్రాన్ని ఆమోదించిన అక్టోబరు 5న ప్రపంచ ఉపాధ్యాయ దినోత్సవంగా నిర్వహించి, సదరు సిఫార్సుల అమలును ప్రతిఏటా సమీక్షించాలని నిర్ణయించింది.

## కార్యక్రమాలు
ఈ రోజున ఒక విద్యా సంస్థలో పనిచేసే ఉపాధ్యాయులు లేక పలు విద్యాసంస్థలలో పనిచేసే ఉపాధ్యాయులు ఒకచోట సమావేశమై తమ భవిష్యత్ తరాలకు కావలసిన ఏర్పరుచుకోవాల్సిన పలు అంశాలపై చర్చిస్తారు. ఇందుకోసం తమ అందరి మద్దతుతో హామీలను పొందేందుకు సన్నద్ధమవుతారు. ప్రపంచ ఉపాధ్యాయుల దినోత్సవంనే కొన్ని దేశాలలో జాతీయ ఉపాధ్యాయుల దినోత్సవంగా జరుపుకుంటున్నారు.

## ఇవికూడా చూడండి

* సర్వేపల్లి రాధాకృష్ణన్
* జాతీయ ఉపాధ్యాయుల దినోత్సవం

## మూలాలు

## బయటి లింకులు

వర్గం:దినోత్సవాలు
ప్రసంగం

thumb|274x274px|నరేంద్రమోదీ భారత దేశ ప్రజల నుద్దేశించి చేసిన ప్రసంగం
మానవుడు సమాచారాన్ని వ్యాప్తి చేయడానికి లేక సంబంధికులకు తెలియజేయడానికి తన నోటి ద్వారా విడుదల చేసే శబ్దరూపాన్ని ప్రసంగం అంటారు. ప్రసంగం ను ఆంగ్లంలో స్పీచ్ అంటారు. ప్రసంగంను వాగుడు అని కూడా అంటారు. అవసరమయిన విషయాన్ని శబ్దరూపంలో నోటి నుండి విడుదల చేయడాన్ని ప్రసంగం అని అంటారు. అనవసరమయిన విషయాలను గట్టిగా చెప్పడాన్ని వాగుడు అని అంటారు. ప్రసంగించే వ్యక్తిని ప్రసంగికుడు, వక్త, స్పీకర్ అని అంటారు. అనవసరమయిన విషయాలను పదేపదే వాగే వ్యక్తిని వాగుడుకాయ్, అతి ప్రసంగి, అధిక ప్రసంగి అని అంటారు. నోటి నుంచి వెలువడే వివిధ శబ్దాలనే ఆధారం చేసుకొని అక్షరాలు, పద నిర్మాణం తద్వారా వాక్య నిర్మాణాలు వీటి నుంచి నిఘంటువులు, పదజాలాలు, అనేక భాషలు ఏర్పడాయి.

మాటలు

## పాటలు

## ఇవి కూడా చూడండి
సంభాషణ

## బయటి లింకులు

వర్గం:ప్రసంగం
విద్యార్థి

thumb|చిత్తూరులోని ఎలిమెంటరీ పాఠశాలలో చదువుకుంటున్న విద్యార్థులు

విద్యను ఆర్థించే వ్యక్తిని **విద్యార్థి** అంటారు. ఆర్థించడం అంటే కోరడం అని అర్థం. విద్యార్థిని విద్యార్థి, శిష్యుడు అని కూడా అంటారు. మగ విద్యార్థిని విద్యార్థుడు అని ఆడ విద్యార్థిని విద్యార్థిని అంటారు. విద్యార్థికి బహువచనం విద్యార్థులు. ఆంగ్లంలో విద్యార్థిని విద్యా స్థాయిని బట్టి ప్యుపిల్, స్టూడెంట్, డిసిప్లీ, స్కాలర్ అని అంటారు. ఆంగ్లంలో పదవ తరగతి లోపు చదువుతున్న విద్యార్థిని ప్యుపిల్ అని అంటారు. తెలుగులో బాలవిద్యార్థి అంటారు. ఆంగ్లంలో కాలేజి స్థాయి విద్యార్థిని స్టూడెండ్ అంటారు. కాలేజి స్థాయి విద్యను పూర్తి చేసుకొని పరిశోధించే విద్యార్థిని ఆంగ్లంలో స్కాలర్ అని తెలుగులో విద్వాంసుడు అని అంటారు.
thumb|భారతీయ విద్యార్థులు  ప్రతీకారాత్మక చిత్రం

## శిష్యుడు
విద్యార్థి, శిష్యుడు ఒకే అర్థాన్ని కలిగి ఉన్నప్పటికి విడమరచి చెప్పవలసి వచ్చినప్పుడు గురువుకు తెలిసిన విద్యను గురువును అనుసరిస్తూ గురువుకు తెలిసిన విద్యలోనే ప్రావీణ్యం సంపాదించే వ్యక్తిని శిష్యుడు అంటారు. ఉదాహరణకు విలువిద్యలో శిక్షణ పొందుతున్న అభ్యర్థి.

## ఇవి కూడా చూడండి
విద్య

విద్యాలయాలు - ఉపాధ్యాయులు

తెలుగు విద్యార్థి - తెలుగు భాషలో ప్రచురించబడుతున్న విద్యా సాంస్కృతిక మాస పత్రిక

## బయటి లింకులు

వర్గం:విద్య
శివకాశి

భారతదేశం యొక్క తమిళనాడు రాష్ట్రంలోని విరుదునగర్ జిల్లాలో గల **శివకాశి** ఒక క్రియాశీలక పట్టణం, మునిసిపాలిటీ.

## చరిత్ర
శివకాశికి 600 ఏళ్ల చరిత్ర ఉంది. 14 శతాబ్దం నుంచే ఈ నగరం ఉంది. హిందువుల పవిత్ర క్షేత్రం కాశీ ఉత్తరాదిన ఉండగా.. దక్షిణాదిన రెండు కాశీలు ఏర్పాటయ్యాయి. వాటిలో ఒకటి తెన్ కాశీ కాగా మరోటి శివకాశి. ఇవి రెండూ తమిళనాడులోనే ఉన్నాయి. శివకాశి మదురైకి దక్షిణాన ఉంది. 14వ శతాబ్దంలో హరికేసరి పరాక్రమ పాండియన్ ఈ ప్రాంతాన్ని పాలించేవాడు. ఆయన వారణాసిలో శివుడిని దర్శించుకొని అక్కడి నుంచి శివలింగాన్ని తీసుకొచ్చాడు. దీన్ని తాను ఉంటున్న తెన్ కాశిలో ప్రతిష్ఠించాలని భావించాడు. శివకాశికి వచ్చాక ప్రయాణబడలిక తీర్చుకున్నారు. ఈ లింగాన్ని తీసుకొస్తున్న గోవు అక్కడ నుంచి కదలనని మొండికేసింది. దీంతో ఆయన ఆ లింగాన్ని తన స్వస్థలం తెన్ కాశికి తీసుకెళ్లలేమని భావించి దాన్ని ఇక్కడే ప్రతిష్ఠించాడు. దీంతో ఈ నగరానికి శివకాశి అని పేరొచ్చిందని ఒక కథ ప్రచారంలో ఉంది. చెన్నైకి 500 కిలోమీటర్ల దూరంలో ఈ శివకాశి ఉంది.

## స్వరూపం
విస్తీర్ణం : 343.76 చదరపు కిలోమీటర్లు

జనాభా : దాదాపు 2.5 లక్షలు

కుటుంబాల సంఖ్య : దాదాపు 65 వేలు

మొత్తం పరిశ్రమలు : 8 వేలు (అనుమతిలేనివాటితో సహా)

బాణాసంచా వ్యాపారం : ఏటా 1500కోట్ల రూపాయలు

## అగ్గిపుల్లల పరిశ్రమలు
అగ్గిపుల్లలు అందరికీ చాలా కీలకం. వీటికి పుట్టినిల్లు చైనా. భారత్ కు ఫ్రాన్స్, ఇంగ్లండ్ నుంచి ఇవి దిగుమతి అయ్యేవి. 1921 తర్వాత పరిస్థితి మారింది. కోల్ కతాలో మొదటిసారి అగ్గిపెట్టెల పరిశ్రమ ఏర్పాటైంది. దీని గురించి తెలుసుకున్న శివకాశికి చెందిన పి.అయ్యానాడార్, ఎ.షణ్ముగనాడార్ అనే ఇద్దరు వ్యక్తులు జర్మనీ నుంచి యంత్రాలను తీసుకొచ్చి ఇక్కడ అగ్గిపుల్లల పరిశ్రమ ఏర్పాటు చేశారు. అప్పట్లో స్వాతంత్ర్య ఉద్యమం ఊపందుకోవడం.. విదేశి వస్తు బహిష్కరణతో వీరి అగ్గిపుల్లలకు డిమాండ్ పెరిగింది. దీంతో అప్పటి నుంచీ ఇక్కడ పెద్దఎత్తున అగ్గిపుల్లల తయారీ మొదలైంది. తర్వాత ఇక్కడ పరిశ్రమల సంఖ్య పెరిగింది. ప్రస్తుతం ఇక్కడ 280 అగ్గిపుల్లల చిన్నస్థాయి పరిశ్రమలు, 3200 కుటీర పరిశ్రమలు ఉన్నాయి. వీటిలో ఏటా 15 కోట్ల అగ్గిపుల్లలు తయారు చేస్తున్నారు. దేశానికి అవసరమైన అగ్గిపుల్లల్లో 70 శాతం ఈ తరహా పరిశ్రమల నుంచే ఉత్పత్తి అవుతున్నాయి.

## బాణాసంచా తయారీ పరిశ్రమలు

అగ్గిపుల్లల పరిశ్రమలతో పాటు తర్వాత ఇక్కడ బాణాసంచా పరిశ్రమలు కూడా భారీ ఎత్తున ఏర్పాటయ్యాయి. దాదాపు మూడులక్షల మంది కార్మికులు ఈ పరిశ్రమలపై అధారపడి జీవనం సాగిస్తున్నారు. శివకాశి శివారులోని 15కి పైగా గ్రామాల్లోనూ అగ్గిపుల్లలు, బాణాసంచా పరిశ్రమలుండగా తంజావూరు, తిరువారూర్, నాగపట్నం, కడలూరు తదితర జిల్లాల నుంచి వేలాది మంది ఇక్కడ వచ్చి పనిచేస్తుంటారు. శివకాశిలో అనుమతి పొందిన 630 బాణాసంచా తయారీ పరిశ్రమల్లో 1.3 లక్షల మంది పనిచేస్తుండగా అనుమతుల్లేని పరిశ్రమల్లో మరో లక్ష మంది పనిచేస్తున్నట్లు సమాచారం.

## భారతీయ మిని జపాన్
1960వ సంవత్సరం దేశంలో నిరుద్యోగం రాజ్యమేలుతోంది. అందరూ ప్రభుత్వ సాయం కోసం ఎదురు చూస్తుంటే శివకాశిలో ఉన్న నిరుద్యోగులు ప్రభుత్వం నుంచి సాయం పొందకుండా అభివృద్ధి చెందాలని కలిసి నిర్ణయించుకున్నారు. అగ్గిపుల్లలు, బాణాసంచా, ముద్రణ, ఇతర పరిశ్రమల్లో రాణించారు. గణనీయమైన వృద్ధి సాధించారు. దీని గురించి సమాచారం తెలుసుకున్న అప్పటి ప్రధాని జవహర్ లాల్ నెహ్రూ ఈ నగరానికి కుట్టిజపాన్ అనే పేరు పెట్టారు. అప్పటి నుంచి ఇది మిని జపాన్గా ప్రశస్తి సాధించింది.

## ఇవి కూడా చూడండి

* అగ్గిపుల్ల
* అగ్గిపెట్టె
* బాణాసంచా
* భద్రకాళి అమ్మన్ దేవాలయం

## మూలాలు
2012 సెప్టెంబరు 6 - ఈనాడు పత్రిక

వర్గం:తమిళనాడు
వర్గం:తమిళనాడు పుణ్యక్షేత్రాలు
వర్గం:పుణ్యక్షేత్రాలు
వర్గం:దేవాలయాలు
వర్గం:ప్రసిద్ధ శైవక్షేత్రాలు
దోసచెట్టు

దోస (అయోమయ నివృత్తి)

**బిలింబి దోస** వృక్ష శాస్త్రీయ నామం Averrhoa bilimbi. దీనిని బిలింబి, **దోసచెట్టు**, సోరెల్ వృక్షం అని కూడా పిలుస్తారు. అవెర్ హోవా ప్రజాతికి చెందిన ఈ చెట్టు పండ్లను కాస్తుంది. కరంబోలాచెట్టుకు దగ్గర సంబంధం గల ఈ చెట్టు Oxalidaceae కుటుంబానికి చెందినది.

## చెట్టు వివరణ
సుదీర్ఘకాలం జీవించే ఈ చెట్టు 5 నుంచి 10 మీటర్ల ఎత్తు పెరుగుతుంది.

## రకాలు

## 100గ్రాముల తినదగిన భాగంలో ఉండే పోషకాల విలువ
* నీరు 94.2-94.7 g 
* మాంసకృత్తులు 0.61 g 
* ash (analytical chemistry)|Ash]] 0.31-0.40 g
* పీచుపదార్ధం 0.6g 
* ఫాస్ఫరస్ 11.1 mg
* కాల్షియం 3.4 mg 
* ఇనుము 1.01 mg 
* Thiamine 0.010 mg 
* Riboflavin 0.026 mg
* Carotene 0.035 mg
* Ascorbic Acid 15.5 mg
* Niacin 0.302 mg

## ఇవి కూడా చూడండి
దోస - నేలపై ప్రాకుతూ కాయలు కాసేది.

## వెలుపలి లింకులు

వర్గం:వృక్ష శాస్త్రము
దోస (అయోమయ నివృత్తి)

* దోసచెట్టు - దీనిని బిలింబి దోస అని అంటారు. ఇది 5 నుంచి 10 మీటర్ల ఎత్తు పెరుగుతుంది.
* దోసకాయలు - దీనిని ఆంగ్లంలో కుకుంబర్ అంటారు. ఇది తీగల ద్వారా అల్లుకుంటుంది.
విజ్ఞానం

అందరి కోసం లేక అనేక అవసరాల కోసం లేక భవిష్యత్ తరాల కోసం మంచి పనులకు ఉపయోగించే జ్ఞానంను '''వి'''**జ్ఞానం** అంటారు. పంచే కొలది పెరుగుతుంది విజ్ఞానం. విజ్ఞానాన్ని ఉపయోగించి ఒక క్రమ పద్ధతి ప్రకారం తయారు చేసుకున్న కచ్చితమైన ఫలితాలను శాస్త్రం అంటారు. సైన్స్ అండ్ నాలెడ్జ్ అనగా శాస్త్రం, జ్ఞానంల కలయికతో ఏర్పడిందే విజ్ఞానం. అలాగే జ్ఞానాన్ని ఎవరూ దొంగలించ లేరు. 
thumb|నాలెడ్జ్ ఈజ్ హ్యూమన్ 2023 యానిమేటెడ్ హ్యాట్ కీ దౄశ్యం

## ఇవి కూడా చూడండి

* శాస్త్రం
* జ్ఞానం
* విజ్ఞాన సర్వస్వం
* కంప్యూటరు శాస్త్రం
* విజ్ఞాన శాస్త్రం
* ఖగోళ శాస్త్రం
* గణిత శాస్త్రం
* పురాణ విజ్ఞానం
* సాంఘిక శాస్త్రం

## బయటి లింకులు
* విజ్ఞానం-వినోదం 

వర్గం:జ్ఞానం
వర్గం:శాస్త్రాలు
సీసా

**సీసా**ను ఆంగ్లంలో **బాటిల్** అంటారు. సీసాను ద్రవ, వాయు, ఘన పదార్ధములను ముఖ్యంగా ద్రవ పదార్ధాలను భద్ర పరచేందుకు ఉపయోగిస్తారు. భద్రపరచేందుకు వీలున్న చేతితో పట్టుకునేందుకు వీలుగా బాడీ వెడల్పుగా మూతి సన్నగా మెడ మరింత సన్నగా ఉన్న కంటైనర్ ను సీసా అంటారు. జార్ లేక జగ్ లేక కూజా బాటిల్ కి దగ్గర సంబంధం కలిగి ఉన్నప్పటికి మూతి భాగం పెద్దదిగా లేదా తెరిచి ఉంటుంది. 

## ఇవి కూడా చూడండి

## బయటి లింకులు

వర్గం:సీసాలు
వర్గం:గృహోపకరణాలు
వర్గం:వస్తువులు
చెరుకూరి సుమన్

ఈనాడు గ్రూపు సంస్థల అధినేత చెరుకూరి రామోజీరావు రెండవ కుమారుడు **చెరుకూరి సుమన్** (1966 - 2012) బుల్లితెర రచయితగా, నటుడిగా, దర్శకుడిగా, చిత్రలేఖకుడిగా, ఉషాపరిణయం చిత్ర నటుడిగా తెలుగువారికి సుపరిచితుడు. సుమన్ (మంచిమనసు) తన పేరుకు తగ్గట్టే జీవిత చరమాంకంలో కూడా తన ప్రతిభను కనపరస్తూ కళారంగానికి సేవలందిస్తూనే అస్తమించాడు.

## జీవితసంగ్రహం
సుమన్ 1966 డిసెంబర్ 23వ తేదీన జన్మించాడు. ఆయన ఉషోదయా ఎంటర్‌ప్రైజెస్ మేనేజింగ్ డైరెక్టర్‌గా వ్యవహరించాడు. ఆయన హైదరాబాద్ పబ్లిక్ స్కూల్లో చదువుకున్నారు. నిజాం కళాశాలలో బి.ఎ., ఉస్మానియా విశ్వవిద్యాలయంలో బిసిజె చేశాడు. మాస్టర్స్ చేసేందుకు అమెరికా వెళ్లాడు. ఈనాడు దినపత్రికలో ఇంటర్న్‌షిప్ తో ప్రారంభమై, సెంట్రల్ డెస్క్‌, సంపాదకీయ పేజీకి వ్యాసాల బాధ్యతలు నిర్వర్తించాడు.

సుమన్ మేనేజింగ్ డైరెక్టర్‌గా 1995 ఆగస్టు 27వ తేదీన ఈటీవీ ప్రారంభమైంది. అంతరంగాలు, లేడీ డిటెక్టివ్, స్నేహ, ఎండమావులు, కళంకిత వంటి ధారావాహికలకు ఆయన కథ, మాటలు, స్క్రీన్‌ప్లే, సమకూర్చాడు. కేవలం టీవీ చానెల్ నిర్వహణతో బాటు సృజనాత్మక విభాగాల్లోనూ పనిచేశాడు. భాగవత గాథ ఆధారంగా నిర్మించిన ఉషా పరిణయం చిత్రంలో సుమన్  శ్రీకృష్ణుడిగా నటించిటమే కాక దర్శకత్వం వహించాడు. ఆ తర్వాత పూర్తిస్ఝాయి వినోదాత్మక చిత్రం నాన్ స్టాప్ లో కధానాయకుడిగా నటించటం, నిర్మాణ, దర్శకత్వం చేశాడు.

ఆధ్యాత్మిక భావనలు మెండుగా ఉన్న సుమన్ శ్రీహరి స్వరాలు పేరుతో భక్తి గీతాల ఆల్బమ్ రూపొందించాడు. తన గీతాలకు బాణీకూడా కట్టుకున్నాడు .

నాలుగైదేళ్లుగా ఆయన అస్వస్థతతో బాధపడి హైదరాబాదులోని యశోదా ఆస్పత్రిలో చికిత్స పొందుతూ సెప్టెంబర్ 6, 2012 తేదీన పరమపదించాడు. ఆయనకు ఒక కూతురు, ఒక కుమారుడు ఉన్నారు. భార్య విజయేశ్వరి రామోజీ గ్రూపు సంస్థల్లో భాగమైన డాల్ఫిన్ హోటల్స్‌కు మేనేజింగ్ డైరెక్టర్‌గా బాధ్యతలు నిర్వహిస్తున్నది.

## ఇవి కూడా చూడండి
* ఈటీవీ

## మూలాలు

## బయటి లింకులు
* వెబ్ దునియా ఆర్టికల్

వర్గం:తెలుగు సినిమా నటులు
వర్గం:చిత్రకారులు
వర్గం:1966 జననాలు
వర్గం:2012 మరణాలు
వర్గం:తెలుగు రచయితలు
వర్గం:తెలుగు సినిమా దర్శకులు
వర్గం:నిజాం కళాశాల పూర్వవిద్యార్ధులు
వర్గం:ఉస్మానియా విశ్వవిద్యాలయం పూర్వ విద్యార్ధులు
వర్గం:సినీ వారసత్వం గల తెలుగు సినిమా వ్యక్తులు
చింతరణం

## పరిచయం

**చింతరణం** అనేది ఆర్కిడాసే కుటుంబంలో చెట్లపై పెరిగే వాండా జాతికి చెందిన మొక్క. దీని శాస్త్రీయ నామం 'రింకోస్టైలిస్ రెటూసా' (Rhynchostylis Retusa). ఫాక్స్ టేల్ ఆర్కిడ్ అని దీని ఆంగ్ల నామం. సంస్కృతంలో చింతరణాన్ని బంద లేక రస్న అంటారు. ఈశాన్య రాష్ట్రాలైన అస్సాం, సిక్కీం,, ఇతర రాష్ట్రాలైన పశ్చిమ బెంగాల్, ఒడిషా, ఆంధ్రప్రదేశ్ లోని విశాఖపట్నం జిల్లాలో సీలేరు అటవీ ప్రాంతాల్లో చింతరణం పెరుగుతుంది. చింతరణం అస్సాం, అరుణాచల్ ప్రదేశ్ రాష్ట్రీయ పుష్పం. అత్యంత మెల్లగా పెరిగే చింతరణానికి వర్షాకాలం చివరలో సుమారు 100 అందమైన పువ్వుల గెల పుష్పిస్తుంది.

## ఔషధ గుణాలు
ఆస్సాంలో గొలాఘట్ జిల్లాలో తెగలు చింతరణాన్ని కౌపౌ ఫల్ (Kopou Phul) అని పిలుస్తారు. చివిపోటుకు దీని వేళ్ళ రసాన్ని చెవిలో వేసుకుంటారు . ఒడిషా రాష్ట్రంలో చింతరణాన్ని పునంగా పిలుస్తారు. రక్త విరేచనాలకు 3 నుండి 4 గ్రాముల లేత చింతరణం ఆకులు 2 గ్రాముల Pisum sativum ఆకుల చిగురులతో పేస్టులా నూరి రోజుకు రెండు సార్లు వారం రోజుల పాటు 1 గ్రాము చొప్పున ఖాళీ కడుపున తీసుకుంటారు. కొన్ని తెగలవారు చింతరణం ఆకులను పసరగా నూరి తగిలిన గాయలకు, పుండ్లకు, తలనొప్పికి పట్టులా వేస్తారు.

## ఇతర ఉపయోగాలు
వసంత ఋతువులో ఆస్సాం రాష్ట్రంలో జరుపుకొనే రోంగలి బిహు అనే పండుగ సమయాల్లో అమ్మాయిలు తమ జడలను చింతరణం పువ్వులతో అలంకరించుకుంటారు. ఆస్సాం యువత చింతరణం పువ్వులను ప్రేమకు చిహ్నంగా భావిస్తారు. పెళ్ళిళ్ళ వేడుకల్లో పెళ్ళిమండపాలను చింతరణం పువ్వులతో అలంకరిస్తారు.

## ప్రస్తుత పరిస్థితి
అద్భుతమైన పుష్పాలు పూచే చింతరణం మొక్కలను చాలా మంది ఆసక్తితో అడవులకు వెళ్ళి సేకరిస్తుంటారు. ఇటీవల ఇండియన్ ఫారెస్ట్ డిపార్టుమెంట్ వారి అంతరించిపోయే జాబితాలో నమోదైయ్యింది.

## పెంపకం
ఈ మొక్కలను కుండీల్లో పెంచడానికి కొబ్బరి డెక్కలు, కొబ్బరి పొట్టు, వర్మీ కంపోస్ట్, ఇటుకల పొడి, చీకిపోయిన చెట్ల బెరడు అవసరమవుతుంది. మట్టి అవసరం లేదు. వాతావరణంలో అధిక తేమ ఉండాలి, మధ్యాహ్నపు ఎండ నేరుగా తగలరాదు. నీడ అవసరం. కోస్తా జిల్లాలు ఇటువంటి వాతావరణానికి అనుకూలం. చింతరణం చీకటి గదిలో గాని లేక ఏ.సి గదుల్లో గాని పెరగదు.

## మూలాలు

## లంకెలు
http://en.wikipedia.org/wiki/Rhynchostylis_retusa

వర్గం:వృక్ష శాస్త్రము
వర్గం:ఔషధ మొక్కలు
వర్గం:పుష్పాలు
ఎన్ టి టి డాటా

**ఎన్ టి టి డాటా** కార్పొరేషన్ (株式会社エヌ・ティ・ティ・データ Kabushiki-kaisha Enu-tī-tī Dēta?) జపాన్కి చెందిన ఒక ఐటీ సేవల సంస్థ. దీనికి నిప్పాన్ టెలిగ్రాఫ్ అండ్ టెలిఫోన్ మాతృ సంస్థ.

నిరుడు నిప్పాన్ టెలిగ్రాఫ్ అండ్ టెలిఫోన్ పబ్లిక్ కార్పొరేషన్ 1967 లో డాటా కమ్యూనికేషన్ వ్యాపారాన్ని ప్రారంభించింది. 1985 లో మొదలైన ప్రైవేటీకరణతో 1988 కల్లా ఎన్ టి టి డాటా కమ్యూనికేషంస్ డివిజన్ ని ఎన్ టి టి డాటాగా మార్చింది. ఈనాడు ఎన్ టి టి డాటా జపాన్ లోనే అతి పెద్ద ఐటీ సేవలని అందించే సంస్థగా పేరొందినది.

## ఆపరేషంస్
జపాన్ తో బాటు యునైటెడ్ కింగ్డమ్, చైనా, మలేషియా, థాయ్ ల్యాండ్, భారతదేశం, అమెరికా లలో ఎన్ టి టి కార్యకలాపాలని నిర్వహిస్తోంది.

## అక్విజిషన్లు
2007వ సంవత్సరంలో క్యాలిఫోర్నియా కేంద్రంగా పనిచేస్తున్న క్యారిటర్, కీన్ని కొన్నది. అప్పటి నుండి ఇది కీన్ పేరుతో నే చలామణి అయినది. 2010 లో ఎన్ టి టి డాటా ఇంటెల్లిగ్రూప్ ని కొన్నది. 2011 లో కీన్ ని ఎన్ టి టి డాటా అక్వైర్ చేసుకొన్నది. డిసెంబరు 2013 నాటికి ఆప్టిమల్ సొల్యూషన్స్ని ఎన్ టి టి డాటా కొన్నది.

ఇవే కాకుండా ఎన్ టి టిలో ఈ క్రింది సంస్థలు కూడా విలీనమయ్యాయి.
* వర్టెక్స్
* డైమెంషన్ డాటా
* ఫర్స్ట్ అపెక్స్
* వ్యాల్యూ టీమ్
* రివేర్ గ్రూప్
* ఎం ఐ ఎస్ ఐ
* ఎజైల్ నెట్

## బాహ్య లంకెలు
*క్యారిటర్ కీన్ ని కొన్నది
*ఇంటెల్లి గ్రూప్ ని ఎన్ టీ టీ కొన్నది 
*కీన్ ని ఎన్ టీ టీ కొన్నది
*ఎన్ టి టి వర్టెక్స్ ని కొన్నది
*ఎన్ టి టి డైమెంషన్ డాటా ని కొన్నది
*ఎన్ టి టి ఫర్స్ట్ అపెక్స్ ని కొన్నది
*ఎన్ టి టి వ్యాల్యూ టీం ని కొన్నది
*ఎన్ టి టి ఎం ఐ ఎస్ ఐ, రివేర్ , ఎజైల్ నెట్ లని కొన్నది
*ఆప్టిమల్ సొల్యూషన్స్ ని ఎన్ టి టి డాటా కొన్నది

## ఇవి కూడా చూడండి
* నిప్పాన్ టెలిగ్రాఫ్ అండ్ టెలిఫోన్
* కీన్
* ఇంటెల్లిగ్రూప్
* క్యారిటర్
* ఐటీ మర్జర్లు

వర్గం:సంస్థలు
ఉపన్యాసం

thumb
**ఉపన్యాసం**ను ఆంగ్లంలో లెక్చర్ అంటారు. విద్యను నోటి ద్వారా బోధించడాన్నే ఉపన్యాసం అంటారు. ఒక ప్రత్యేకమైన విషయాన్ని లేక సమాచారాన్ని నోటితో బోధించడానికి లేక ప్రదర్శించడానికి ఉద్దేశించబడిన విద్యే ఉపన్యాసం. ఉదాహరణకు కళాశాల లేదా విశ్వవిద్యాలయం యొక్క ఉపాధ్యాయులు విద్యార్థులకు నోటి ద్వారా విద్యను బోధించడం. ఉపన్యాసం ఇచ్చే వ్యక్తిని ఉపన్యాసకుడు అంటారు. ఉపన్యాసకుడిని ఆంగ్లంలో లెక్చరర్ అంటారు. చరిత్ర, నేపథ్యం, సిద్ధాంతాలు, సమీకరణాలు వంటి క్లిష్టమైన సమాచారాన్ని తెలియజేయడానికి ఉపన్యాసాలను ఉపయోగిస్తారు. సాధారణంగా విద్యాగదిలో లెక్చరర్ ఉపన్యాసం ఇచ్చేటప్పుడు విద్యార్థులందరికి కనపడే విధంగా వారందరికి ముందువైపున నిలబడి ఉపన్యాసమిస్తాడు.

## రాజకీయ ఉపన్యాసాలు
రాజకీయ ఉపన్యాసకుడిని రాజకీయనాయకుడు అంటారు. ఇతను తమ పార్టీ బలోపేతానికి కార్యకర్తలకు ఉపన్యాసమిస్తాడు.

## వ్యాపార ఉపన్యాసాలు
వ్యాపార ఉపన్యాసకుడిని వ్యాపారవేత్త అంటారు. ఇతను తన సంస్థలో తయారైన వస్తువులను అమ్ముకుని తను లాభపడటానికి తన సంస్థలో పనిచేస్తున్న ఉద్యోగులకు ఉపన్యాసాలిస్తాడు.

## సుత్తికొట్టడం
అవసరమైన ఉపన్యాసం ఇచ్చేటప్పుడు అనవసరమైన, సందర్భానికి సంబంధం లేని మితిమీరిన ఉపన్యాసాన్ని సుత్తికొట్టడం అంటారు. సుత్తిలేని ఉపన్యాసాలు ఇంపుగా ఉండవు, అందుకే బోరు కొట్టకుండా పిట్టకథలు, చమత్కారాలతో సుత్తికొడతారు. సుత్తి అనే పదం స్తుతి పదం నుంచి ఉద్భవింవించింది. స్తుతించడం అనగా ప్రార్థించడం అని అర్ధం.

## ఇవి కూడా చూడండి
ప్రసంగం

వర్గం:బోధన
పేకముక్క

thumb|పేక ముక్కలు
పేకముక్కను దళసరి కాగితమును ఉపయోగించి ప్రత్యేకంగా తయారు చేస్తారు. సన్నని అట్ట వలె ఉండే ఈ కాగితంపై ప్లాస్టిక్ పూత ఉంటుంది. ఇంకా పత్తి-కాగితము, ప్లాస్టిక్ కాగితాలలో గట్టిగా ఉండేందుకు మరికొన్నింటిని మిశ్రమం చేసి వీటిని తయారు చేస్తారు. పేకాట ఆడేందుకు వీలుగా ఈ పేకముక్కలపై వ్యత్యాసాలను గుర్తించడానికి వివిధ నమూనాలు కలిగిన గుర్తులు ఉంటాయి. పేకాట ఆడేందుకు ఉపయోగించే ఒక కట్టను  చీట్లప్యాకి అంటారు. ఒక కట్టలో ఉండే పేకముక్కలు ఒక వైపు అన్ని ఒకే విధంగాను మరొకవైపు ఒకదానికి ఒకటి విరుధంగాను ఉంటాయి. సాధారణంగా చేతితో పట్టుకుని ఆట ఆడేందుకు వీలుగా వీటిని అరచేతి పరిమాణంలో తయారు చేస్తారు. పేకముక్కలను ఆంగ్లంలో ప్లేయింగ్ కార్డ్స్ అంటారు. పేకముక్క యొక్క బహువచనం పేకముక్కలు. పేకముక్కలతో ఆడే ఆటను పేకాట లేక చీట్లాట అంటారు.

## కాలంతో పోలికలు
1. ఒక చీట్లప్యాకిలో 52 పేకముక్కలుంటాయి. సంవత్సరానికి ఉండే వారాలు 52. 

2. పేకముక్కకు ఒకవైపు నల్లగాను లేక మరొక రంగుతో ఉండి మరొక వైపు తెల్లగా ఉంటుంది. ఒకరోజుకి ఒక రాత్రి ఒక పగలు.

3. పేకాటలో ఎక్కువగా రమ్మీ ఆడతారు. రమ్మీ ఆటలో ఒక్కొక్క వ్యక్తికి 13 పేకముక్కలను పంచుతారు. చంద్రమాసంలో దాదాపుగా 28 రోజులే ఉంటాయి. ఈ లెక్కన సంవత్సరానికి 365 రోజుల ప్రకారం 13 చంద్రమాసాలు వస్తాయి. 

4. పేకముక్క రెండవ వైపున ఉన్న తెల్లని భాగంలో నలుపు, ఎరుపు రంగులతో గుర్తులను ముద్రిస్తారు. ఈ రెండు రంగులు ట్రోఫిక్స్ ను గుర్తుచేస్తాయి ఒకటి డ్రై సీజన్ (పొడి కాలం) రెండవది వెట్ సీజన్ (తడి కాలం). ఈ కాలాలను మనం తెలుగులో ఉత్తరాయణం, దక్షిణాయణంగా వ్యవహరిస్తాము.

5. పేకముక్కపై రెండవ వైపున ఉన్న తెల్లని భాగంలో స్పెడ్స్, హార్ట్స్, డైమండ్స్, క్లబ్స్ అని పిలవబడే నాలుగు రకాల సూట్ లను ఉపయోగిస్తారు. ఈ సూట్ లు నాలుగు క్యాలెండర్ సీజన్ల (Calendar seasons)ను గుర్తుచేస్తాయి. ఒకటి వసంతం (Spring), రెండు వేసవి (Summer), మూడు శరత్కాలం (Autumn), నాలుగు శీతాకాలము (Winter).

6. ప్రతి పేకముక్క నలుపు రంగు వైపున 365 చుక్కలు ఉంటాయి. ఈ చుక్కలు సంవత్సరానికి ఉండే 365 రోజులను గుర్తు చేస్తాయి.

7. పేకముక్క నలుపు రంగు వైపున కింది సగభాగం పై సగభాగంతో సమానంగా అద్దంలో చూపినట్లు ఉంటుంది. రాత్రి, పగలు వేరువేరు దిశలలో ఉన్నప్పటికి రాత్రి సమయం, పగటి సమయం సమానంగా ఉంటుందని పేకముక్క ముందరి వైవు ఉన్న కూర్పు తెలియజేస్తుంది.

## ఇవి కూడా చూడండి
పేకాట

## బయటి లింకులు

వర్గం:పేకముక్కలు
వర్గం:ఆట పరికరాలు
ఆకురాతి గోపాలకృష్ణ

కవిశ్రీ **ఆకురాతి గోపాలకృష్ణ** ప్రఖ్యాత రచయిత, హేతువాది.1931 లో అమ్మనబ్రోలులో ఆకురాతి వెంకటకృష్ణయ్య, రత్నమ్మలకు జన్మించారు.పొదలకూరు, రేవూరు, కోవూరు, ఏ.యస్.పేట, కలిగిరి లలో ఉద్యోగబాధ్యతలు నిర్వహించారు.1.12.2018న మరణించారు.
## రచనలు
*నడమంత్రపు ఊహల్లో నరులు
*దేవుడెక్కడ?
*ఆకురాతి శతకం
*మన పెంపుడు శతృవులు
*తెలిసినడుచుకొమ్ము తెలుగు బిడ్డ ఇది 105 పద్యాల శతకం.

## కొన్ని పద్యాలు
**ఆకురాతి శతకం**లో ఒక పద్యం:

రాయి వేల్పుకాదు రక్షించికాపాడ
తాడుపాము కాదు తరిమికరువ
వట్టి భ్రమల నమ్మి నట్టేట మునుగకు
ఆకురాతి మాట అణు బరాట!!

**తెలిసినడుచుకొమ్ము తెలుగు బిడ్డ** లో ఒక పద్యం:

అమ్మ యనెడి తెలుగు కమ్మని పిలుపును
మమ్మి వచ్చి చేరి మట్టు పెట్టె
మేక వన్నె పులిని సాకిన ఫలమిది
తెలిసి నడుచు కొమ్ము తెలుగు బిడ్డ ||


## మూలాలు

## బాహ్య లంకెలు

## ఇవీ చూడండి
*https://www.facebook.com/williams32143/posts/502742666424395

వర్గం:1931 జననాలు
వర్గం:తెలుగు రచయితలు
వర్గం:ప్రకాశం జిల్లా రచయితలు
వర్గం:ప్రకాశం జిల్లా హేతువాదులు
సుడిగాడు

**సుడిగాడు ** 2012 లో భీమనేని శ్రీనివాసరావు దర్శకత్వంలో వచ్చిన హాస్య చిత్రం. అరుండతి మూవీస్ పతాకంపై చంద్రశేఖర్ డి రెడ్డి నిర్మించాడు. సిఎస్ అముధన్ తొలి తమిళ చిత్రం తమిజ్ పాదానికి రీమేక్ ఇది.  ఈ చిత్రంలో అల్లరి నరేష్, మోనాల్ గజ్జర్ ముఖ్య పాత్రల్లో నటించారు.   ఈ చిత్రంలో తండ్రీ కొడుకులుగా అల్లరి నరేష్ ద్విపాత్రాభినయం చేసాడు.  ఈ చిత్రం 2012 ఆగస్టు 24 న విడుదలైంది. 

## కథ
కామేష్ ( అల్లరి నరేష్ )కు, అతని భార్య ( హేమా ) కూ సిక్స్ ప్యాక్ బాడీతో జన్మించిన డైనమిక్, శక్తివంతమైన శిశువుకు జన్మనిస్తారు. శిశువు జన్మించినప్పుడే, తిక్కల్ రెడ్డి ( జయ ప్రకాష్ రెడ్డి ) శిశువు గదిలోకి పరిగెత్తే తన శత్రువును వెతుక్కుంటూ విలన్ గా వస్తాడు. ఆ శత్రువు తనను రక్షించమని దేవుడిని ప్రార్థిస్తూ ఆ గదిలో దాక్కుంటాడు. ఈ శిశువు మూత్రవిసర్జన చేస్తే, అది చాలాదూరం పారి, తిక్కల్ రెడ్డి అనుచరులు జారిపడి, అతడి పెద్ద కొడుకు మరణానికి దారితీస్తుంది. అతను శిశువుకు శత్రువు అవుతాడు. రెడ్డి నుండి శిశువును కాపాడటానికి, కామేష్ బిడ్డను తన తల్లి ( కోవై సరాలా ) కి ఇచ్చి, హైదరాబాదు పంపించేస్తాడు. శిశువు శివ ( అల్లరి నరేష్ ) గా పెరుగుతాడు. తెలుగు సినిమా హీరో వంటి అజేయ శక్తులు కలిగిన శక్తివంతమైన, డైనమిక్ యువకుడౌతాడు. 

శివ దూసుకొచ్చే బుల్లెట్లను గాల్లోనే ఆపగలడు, కాలాన్ని సవాలు చేయగలడు, పోసాని కృష్ణ మురళినైనా తెలివిగా మాట్లాడేలా చేయగలడు. కాలం గడుస్తూండగా శివ ప్రియ ( మోనాల్ గజ్జర్ ) ను కలుసుకుని ఆమెతో ప్రేమలో పడతాడు. తిక్కల్ రెడ్డి ముఠా సభ్యులు శివ కోసం వేటాడుతూనే ఉంటారు. అతను వారికి ఎదురు తిరిగి పోరాడాలని నిర్ణయించుకుంటాడు. అతను అంతుబట్తని డాన్ డి అనేవాడి నుండి కూడా ప్రతిఘటన ఎదుర్కొంటాడు. 

అతను వారందరితో పోరాడుతాడు. అతను శివ మనోహర్ ఐపిఎస్ అనీ, అండర్కవర్ ఆపరేషన్లో ఉన్న యువ పోలీసాఫీసరనీ అని తెలుస్తుంది. అతను అన్ని విలన్లందరినీ చంపేస్తాడు. ఇక డాన్ డి విషయానికి వస్తే, అది అతని నాయనమ్మేనని తెలుస్తుంది. శివను శక్తివంతమైన హీరోగా, తనను తాను డాన్ గా మార్చడానికి ఆమె అలా చేస్తుంది. కోర్టులో ఇద్దరూ అమాయకులుగా విడుదలౌతారు. శివకు ఆంధ్రప్రదేశ్ డిజిపిగా పదోన్నతి లభిస్తుంది.

## తారాగణం
* అల్లరి నరేష్
* మొనాల్ గజ్జర్ 
* కోవై సరళ
* సాయాజీ షిండే
* కృష్ణ భగవాన్
* శ్రీనివాస రెడ్డి
* బ్రహ్మానందం
* జయప్రకాశ్ రెడ్డి
* రఘుబాబు
* చలపతిరావు 
* జీవా
* ఎం. ఎస్. నారాయణ
* కొండవలస లక్ష్మణరావు
* ఫిష్ వెంకట్
* చంద్రమోహన్
* రచనా మౌర్య

## పాటలు

## బయటి లంకెలు
*చిత్ర వివరాలు
*మరిన్ని వివరాలు 

## మూలాలు

వర్గం:2012 తెలుగు సినిమాలు
వర్గం:చంద్రమోహన్ నటించిన సినిమాలు
ఊ..కొడతారా ఉలిక్కిపడతారా

** ఊ..కొడతారా ఉలిక్కిపడతారా** 2012 లోవిడుదలైన తెలుగు చిత్రము. మంచు మనోజ్ కుమార్,నందమూరి  బాలకృష్ణ, దీక్షాసేథ్, మంచు లక్ష్మి ప్రథాన పాత్రలు పోషించారు. ఈ చిత్రానికి సంగీతం, బో బో శశి, ఎస్. చిన్నా సమకూర్చారు.
## కథ
## నటవర్గం
*మంచు మనోజ్ కుమార్
*మంచు లక్ష్మి
*నందమూరి బాలకృష్ణ
*దీక్షా సేథ్
*బలిరెడ్డి పృధ్వీరాజ్
* పంచి బోరా
* ప్రీతి అస్రాని 
* సాయికుమార్ 
* సోనూసూద్ 
* ప్రభు 
* మధుమిత 
* భానుచంధర్ 
* రఘుబాబు 
* రవి 
* సుహాసిని 
* రిషి 
* ప్రభాస్ శీను 
* తమ్మారెడ్డి చలపతిరావు 
* కన్నెగంటి బ్రహ్మానందం 
* అజయ్ 
* ధర్మవరపు సుబ్రహ్మణ్యం 
* గొల్లపూడి మారుతీరావు 
* రాజారవీంద్ర 
* ప్రభ 
* ఐశ్వర్య 
* అభినయశ్రీ 
* ప్రవీణ్ 
* మన్నవ బాలయ్య 
* పృథ్వీరాజ్ సుకుమారన్ 
* ఇందుకూరి సునీల్ వర్మ 
* శ్రీనివాసరెడ్డి  
* మీనా వాసు
* వేణు 
* బాలకృష్ణ.
* రామ్ చరణ్
* అల్లు అర్జున్
* పవన్ కళ్యాణ్

## పాటల జాబితా
అనురాగమే హారతులాయే, గానం. కార్తీక్, అన్వేష్ దత్త గుప్త.

ప్రతిక్షణం నరకమే , గానం . రమీ , తుపకీస్ , జీ.అరులాజ్  

అది అని ఇది అని , గానం.హరిచరన్ , ప్రశాంతిని   

ఆర్ యు రెడీ , ఇన్స్ట్రుమెంటల్    

అబ్బబ్బ అబ్బబ్బ , గానం.రమీ , నిత్య , జననీ, రీటా, రమ్యఎన్.ఎస్.కె     

హాయ్ రే హాయ్ , గానం.రంజిత్ , ఎం.ఎల్.ఆర్.కార్తీకేయన్ , సెంథిల్, సమ్ , సుర్ముఖి రామన్ , రమ్య , దీప.    

## సాంకేతికవర్గం

* స్క్రీన్ ప్లే, దర్శకత్వం: శేఖర్ రాజా 
* సంభాషణలు: లక్ష్మీభూపాల్ 
* కధ: శేఖర్ రాజా 
* సంగీతం: బో బో శశి, ఎస్.చిన్నా 
* ఛాయా గ్రహణం: బి.రాజశేఖర్ 
* నేపథ్య గానం: కార్తీక్, అన్వేష్ దత్త గుప్తా, రమీ, తుపాకీస్, జి.అరుల్ జ్, హరిచరణ్, ప్రశాంతిని, నిత్య,జననీ, రీటా, రమ్యఎన్.ఎస్.కె, రంజిత్ ఎం, ఎల్.ఆర్.కార్తికేయన్ , సెంథిల్, సమ్, శుర్ముఖి రామన్, రమ్య, దీప  
* కూర్పు: ఎం.ఆర్.వర్మ 
* నిర్మాతలు: మంచు లక్ష్మి, మోహన్ బాబు 
* నిర్మాణ సంస్థ: మంచు ఎంటర్టెన్మెంట్ 
* విడుదల:27:07:2012.

## మూలాలు
 
వర్గం:2012 తెలుగు సినిమాలు
ద్రవ్యం

**ద్రవ్యం**ను ఆంగ్లంలో కరెన్సీ అంటారు. ఆర్థిక పరమైన లావాదేవీలకు సంబంధించిన మార్పిడికి మధ్య సాధారణంగా అంగీకరించబడినది ద్రవ్యం. సాధారణంగా నాణేలు, నోట్లుగా తయారు చేయబడిన వాటిని ఇందుకు ఉపయోగిస్తారు. ఒక ప్రత్యేక ప్రభుత్వం తన దేశం యొక్క భౌతిక అంశాలను దృష్టిలో ఉంచుకొని జాతీయ ధనాన్ని సరఫరా చేస్తుంది. కరెన్సీ పదం మధ్య ఇంగ్లీషు కరంట్ (curraunt) నుండి వచ్చింది, దీని అర్థం ప్రసరణం (సర్క్యులేషన్). అత్యంత ప్రత్యేక ఉపయోగంలో ఈ పదం మార్పిడి యొక్క మాధ్యమంగా ప్రసరణమయ్యే ధనాన్ని, ముఖ్యంగా చెలామణిలో ఉన్న కాగితపు డబ్బును సూచిస్తుంది.

ద్రవ్యాన్ని మూడు వ్యవస్థలుగా వర్గీకరించవచ్చు: ఫియట్ డబ్బు, వస్తువుల డబ్బు, ప్రతినిధి డబ్బు, కరెన్సీ విలువకు హామీ ఇచ్చే వాటిని బట్టి (యావత్తు ఆర్థిక వ్యవస్థ లేదా ప్రభుత్వ భౌతికంగా ఉన్న లోహ నిల్వలు). కొన్ని కరెన్సీలు కొన్ని రాజకీయ అధికార పరిధిలో లీగల్ టెండర్‌గా పనిచేస్తాయి . ఇతరులు తమ ఆర్థిక విలువ కోసం వర్తకం చేస్తారు.

కంప్యూటర్లు, ఇంటర్నెట్ల రాకతో డిజిటల్ కరెన్సీ పుట్టుకొచ్చింది. డిజిటల్ నోట్లు నాణేలు విజయవంతంగా అభివృద్ధి చెందుతాయా అనేది సందేహాస్పదంగా ఉంది.  క్రిప్టోకరెన్సీ వంటి వికేంద్రీకృత డిజిటల్ కరెన్సీలు ప్రభుత్వాలు జారీ చేసినవి కాదు కాబట్టి చట్టబద్ధమైన కరెన్సీ కాదు. అవి లీగల్ టెండర్ కాదు. మనీలాండరింగ్‌కూ, ఉగ్రవాదం వంటి చట్టవిరుద్ధ కార్యకలాపాలకూ క్రిప్టోకరెన్సీలు దోహదపడే అవకాశాలను గమనించి వివిధ దేశాలు, అనేక హెచ్చరికలు జారీ చేసాయి.  2014 లో అమెరికా ఐఆర్ఎస్, వర్చువల్ కరెన్సీని ఫెడరల్ ఆదాయ-పన్ను ప్రయోజనాల కోసం ఆస్తిగా పరిగణిస్తామని ఒక ప్రకటనను విడుదల చేసింది.  

## ద్రవ్య మార్పిడి
ప్రపంచవ్యాప్తంగా వైవిధ్యానికి లోబడి, స్థానిక కరెన్సీని మరొక కరెన్సీగా సెంట్రల్ బ్యాంక్ జోక్యంతో గానీ ప్రభుత్వ జోక్యంతో గానీ అవి లేకుండా గానీ మార్చుకోవచ్చు. ఇటువంటి మార్పిడులు విదేశీ మారక మార్కెట్లో జరుగుతాయి. పై పరిమితులు లేదా ఉచిత, సులభంగా మార్పిడి లక్షణాల ఆధారంగా, కరెన్సీలను కిందివిధంగా వర్గీకరించారు:

; పూర్తిగా కన్వర్టిబుల్
: అంతర్జాతీయ మార్కెట్లో వర్తకం చేయగల మొత్తానికి ఎటువంటి పరిమితులు నిబంధనలూ లేనప్పుడు, అంతర్జాతీయ వాణిజ్యంలో కరెన్సీపై ప్రభుత్వం స్థిర విలువను లేదా కనీస విలువను కృత్రిమంగా విధించనప్పుడూ ఆ ద్రవ్యం సంపూర్ణ మార్పిడి గల కరెన్సీ అంటారు.  అలాంటి వాటిలో యుఎస్ డాలర్ ఒకటి.
; పాక్షికంగా కన్వర్టిబుల్
: సెంట్రల్ బ్యాంకులు తమ దేశం లోపలికీ లోపలి నుండి వెలుపలకూ ప్రవహించే అంతర్జాతీయ పెట్టుబడులను నియంత్రిస్తాయి. చాలా దేశీయ లావాదేవీలు ప్రత్యేక అవసరాలు లేకుండా నిర్వహించబడుతున్నప్పటికీ, అంతర్జాతీయ పెట్టుబడులపై గణనీయమైన పరిమితులు ఉంటాయి. ఇతర ద్రవ్యంగా మార్చుకోడానికి ప్రత్యేక అనుమతి అవసరమౌతుంది. భారతీయ రూపాయి, పాక్షికంగా కన్వర్టిబుల్ కరెన్సీలకు ఉదాహరణ.
; కన్వర్టిబుల్ కానివి
: ప్రభుత్వం అంతర్జాతీయ ద్రవ్య మార్కెట్లో పాల్గొనదు. వ్యక్తులు లేదా సంస్థలు దాని ద్రవ్యాన్ని మార్చుకోడానికి అనుమతించదు. ఈ ద్రవ్యాలను *బ్లాక్డ్* అని కూడా అంటారు, ఉదా. ఉత్తర కొరియా వన్, క్యూబన్ పెసోలు దీనికి ఉదాహరణలు . 

## ఇవి కూడా చూడండి

* డబ్బు
* ధనం

## మూలాలు

వర్గం:కరెన్సీ
ధ్యేయం

ధ్యేయాన్ని లక్ష్యం అని కూడా అంటారు. ధ్యేయాన్ని ఆంగ్లంలో గోల్ అంటారు. కోరుకున్న ఫలితాన్ని సాధించడానికి ఒక జంతువు లేదా వ్యక్తి లేదా వ్యవస్థ ఊహ ద్వారా ప్రణాళికను తయారు చేసుకొని అనుకున్న గమ్యాన్ని చేరుకోవడానికి ఒక క్రమపద్ధతి ప్రకారం అభివృద్ధిని సాధిస్తూ లక్ష్యంలోని చివరి స్థానానికి చేరడాన్ని ధ్యేయం అంటారు. అనేకమంది ప్రజలు నిర్ణీత సమయానికి తమ లక్ష్యాన్ని చేధించడానికి దృఢనిశ్చయంతో కృషి చేస్తుంటారు. ధ్యేయం యొక్క ఉద్దేశం స్థూలంగా ఎయిమ్ అర్థాన్ని పోలి ఉంటుంది. ముందుగా ఊహించిన ఫలితాన్ని సాధించడానికి మార్గదర్శకాలతో పాటు ప్రతిచర్యలు ఎదురవుతాయి. ధ్యేయంలోని ఒక అంశం లేదా భౌతిక లేదా అంతర్గత విలువలతో కూడినది ఏదైనా సరే సాధించడానికి కొంతమంది వ్యక్తులు నిబద్ధులై ఉంటారు.

## ధ్యేయము-లక్షము- లక్ష్యము - అర్థ వివరణ
;ధ్యేయము అనే పదానికి వివిధ నిఘంటువులు ఇచ్చిన అర్థాలు ఈ విధంగా ఉన్నాయి.
;1.శబ్దరత్నాకరము (బహుజనపల్లి సీతారామాచార్యులు) 1912 - ధ్యేయము = సం. విణ. (అ.ఆ.అ.) - ధ్యాతవ్యము.
;2.ధ్యేయము : శ్రీహరి నిఘంటువు తెలుగు-తెలుగు (రవ్వా శ్రీహరి) 2004 - విణ. లక్ష్యము, గుఱి.
;3.ధ్యేయము : తెలుగు నిఘంటువు తెలుగు-తెలుగు (జి.ఎన్.రెడ్డి-ఆం.ప్ర.సా.అ.) 1979 సంస్కృత విశేషణము= ధ్యానింపదగినది.
;4.ధ్యేయము : ఆంధ్ర-తమిళ-కన్నడ త్రిభాషా నిఘంటువు (ఆం.ప్ర.సా.అ.) - ధ్యానింపదగినది.
;5.ధ్యేయము: తెలుగు నిఘంటువు. ఆంధ్రప్రదేశ్ సాహిత్య అకాడెమి. - సం.వి. ధ్యానింప దగినది.
కాని వ్వవహారములో .... లక్ష్యము అనే అర్థములోనే వాడబడుతున్నది. ఉదా: వాడి ధ్యేయము ఈ పరీక్షలలో ప్రథమ స్థానములో నెగ్గడమే..... పైనుదహరించిన అర్తము వాడుకలో లేదు. 
అదే విధంగా లక్షము అనే పదానికి నిఘంటువులలో ఈ క్రింది విధంగా అర్తాలున్నాయి.
;లక్షము : తెలుగు నిఘంటువు తెలుగు-తెలుగు (జి.ఎన్.రెడ్డి-ఆం.ప్ర.సా.అ.) 1979 సంస్కృత విశేష్యము 1. గురి. 2. రపము. 3.వ్యాజము.
;లక్షము : ఆంధ్ర-తమిళ-కన్నడ త్రిభాషా నిఘంటువు (ఆం.ప్ర.సా.అ.) 1979 = గుఱి, గుఱుతు, నూరువేలు, లక్ష్యము.

## ప్రతి ఒక్కరికి ఒక లక్ష్యము  ... ప్రతి పనికి ఒక లక్ష్యము
ప్రతి వ్యక్తికి, సమూహానికి, వ్వవస్థకు, సంస్థకు తాము చేయ బోయే పనికి ఒక లక్ష్యాన్ని ముందుగా నిర్ణయించుకునే ముందుకు సాగుతారు. ఈ లక్ష్యాన్ని నిర్ణయించు కోవడమన్నది ఊహాజనితం కావచ్చు, ప్రణాళికా బద్ధంగా వ్రాత పూర్వకంగా ఏర్పాటు చేసుకున్నది కావచ్చు. మరేదైనా కావచ్చు. కాని తప్పనిసరిగా ఒక లక్ష్యం అంటు ఒక టుంటుంది. *లక్ష్యము లేనిది  గమ్యము లేని ప్రయాణము వంటిది.* నిరుపయోగము. ప్రతి పనికి ఒక లక్ష్యము వుంటుంది. అది చిన్న పని గాని, పెద్ద పని గాని, మహా కార్యము గాని, దానికి ఒక లక్ష్యముంటుంది. అదే విధంగా మంచి పనికి గాని, చెడు పనికి గాని, దుర్మార్గపు పనికి గాని ఒల లక్ష్యము వుంటుంది. ఒక దొంగ, దొంగ తనానిని వెళుతూ ఒక లక్ష్యాన్ని నిర్దేశించు కుంటాడు. ఆ విధంగా పని ప్రారంబిస్తాడు. ఒక నిరుద్యోగి ఉద్యోగము కొరకు ఒక లక్ష్యాన్ని నిర్దేశించుకొని ఆ మార్గములో పాటు పడుతుంటాడు. ఒక కార్య సాధనకు ఒక మంచి లక్ష్యాన్ని నిర్దేశించుకొని, ప్రణాళిక ప్రకారము పని చేస్తే లక్ష్యాన్ని సునాయాసంగా సాధించ వచ్చు. అందుకే *లక్ష్య సిద్ధి ప్రాప్తి రస్తు.* అంటూ దీవిస్తుంటారు.

వర్గం:పదజాలం
శిరిడి సాయి (సినిమా)

**శిరిడి సాయి** కె. రాఘవేంద్ర రావు దర్శకత్వంలో 2012 లో విడుదలైన సినిమా. ఇందులో సాయిబాబాగా నాగార్జున నటించాడు. ఎం. ఎం. కీరవాణి సంగీత దర్శకత్వం వహించాడు.

## తారాగణం
* అక్కినేని నాగార్జున
* శ్రీకాంత్
* శ్రీహరి
* కమలినీ ముఖర్జీ
* అనంత్ 
* ఎడ్వర్డ్ సోన్నెన్‌బ్లిక్ 

## '''పాటలు'''
* ఒక్కడే దేవుడు , శంకర మహదేవన్ , రచన: సుద్దాల అశోక్ తేజ
* నీ పాదముల ప్రవహించే , కీరవాణి , రచన: రామజోగయ్య శాస్ర్తి
* శరణు శరణు , సునీత , మధుబాలకృష్ణన్, రచన: మేడిచర్ల
* అమరా రామ , శ్వేతా పండిట్, రచన: శివశక్తి దత్త
* దత్తాత్రేయుని , కీరవాణి , సోనూనిగమ్, తీషానిగమ్ , రచన: వేదవ్యాస .

## పురస్కారాలు
# నంది పురస్కారం - 2012 నంది పురస్కారాలులో ఉత్తమ గాయకుడు (శంకర్ మహదేవన్-ఒక్కడే దేవుడు) విభాగంలో అవార్డు వచ్చింది.

## మూలాలు


వర్గం:2012 తెలుగు సినిమాలు
వర్గం:షిరిడీ సాయిబాబా
వర్గం:తెలుగు జీవితచరిత్ర సంబంధమైన సినిమాలు
వర్గం:కె.రాఘవేంద్రరావు దర్శకత్వం వహించిన సినిమాలు